
Bronė GUDAITYTĖ 


Juozas Eretas apie Henricho Seuse ir 


Jono Taulerio 


Šiame straipsnyje yra aptariama J. Ereto studija 
„Iš mistikos istorijos“, SWTHR (1928, Nr. 2), 
kurią jos autorius laikė įžanga į „Vokiečių mis- 
tinės literatūros istoriją viduriniais amžiais“, 
taip pat analizuojami J. Ereto raštai apie Hen- 
tiką Seuse, Elzbietą Stagel ir Joną Taulerį (Hein- 
rich Seuse, Elsbieta Stagel ir Johannes Tauler), 
išleisti serijoje „Mistinės literatūros studijos“ 
(1929-1930). Remdamasi J. Ereto studijų ana- 
lize šio straipsnio autorė atskleidžia XIV am- 
žiaus vokiečių mistikos aktualumą. 


Įvadas 


Reikšminga XIV amžiaus srovė - misticiz- 
mas — tapo intensyvėjančio dvasinio gy- 
venimo, kurio nebetenkino intelektinis pro- 
blemų traktavimas, išraiška. Misticizmu taip 
pat reiškėsi vis stiprėjantis individualiz- 
mas. Jam nepakako visuotinių religijos for- 
mų. Misticizmu ieškota asmeninio santy- 
kio su Dievu. Ypač svarbus vaidmuo vė- 
lyvaisiais viduramžiais teko vokiečių mis- 
tikai. Svarbiausias jos atstovas buvo Mo- 
kytojas Ekhartas. Savo mistinį mokslą Ek- 
hartas skelbė sakydamas miniai pamoks- 
lus. Ne mokykline, lotynų, o liaudies, t. y. 
vokiečių, kalba sakomi įkvėpti pamokslai 
pasiekdavo žmones. Tai buvo viena iš ga- 
lingos mistinio religingumo bangos, XIV 
amžiuje užliejusios Vidurio Europą, apraiškų. 
Ji apėmė daugybę žmonių, iš jos kilo įvai- 
tiausios „bendruomeninio gyvenimo“ ir 
„Dievo draugų“ sąjungos. Pagrindinės Mo- 
kytojo Ekharto skelbiamos idėjos — pan- 
teistinis Dievo ir sielos tapatinimas, idea- 
listinė materialaus pasaulio samprata, misti- 


mistinį mokymą 


The author of this article discusses the study Iš 
mistikos istorijos, SWTHR (1928, Nr. 2) that 
was written by J. Eretas as an introduction to 
„Vokiečių mistinės literatūros istorija viduri- 
niais amžiais“ and analyses his several other 
writings on Heinrich Seuse, Elsbieta Stagel, and 
Johannes Tauler which were published in the 
series „Mistinės literatūros studijos“ 1929-1930). 
The article being based on the analysis of J. 
Eretas' studies discloses the actuality of Ger- 
man mystics of the fourteenth century. 


nė pažinimo bei žmogaus tikslo samprata — 
buvo nenaujos, tačiau retai kada taip vi- 
sapusiškai kaip Ekharto filosofijoje išplė- 
totos. Panteizmas, pripažįstantis vien die- 
viškąją būtį, bei introspekcinė pozicija, anot 
kurios, tą būtį galima aptikti vien tik savo 
sieloje, ir po Ekharto liko vokiečių misti- 
kos savastis. Tačiau dabar jai atstovavo 
veikiau ne spekuliatyvūs mąstytojai, bet 
pamokslininkai praktikai. Šiuo atžvilgiu mi- 
nėtini tiesioginiai Ekharto mokiniai - Jonas 
Tauleris iš Strassburgo (1300-1361) ir as- 
ketas Henrichas Seuse iš Konstanco (1300- 
1365), abu priklausę dominikonų ordinui. 

XX a. Lietuvoje apie šiuos vokiečių mis- 
tikus pirmasis prabilo dr. Juozas Eretas, 
skyręs jiems keturias vokiečių mistinės li- 
teratūros studijas. 

Šio straipsnio objektas - J. Ereto 
vokiečių mistinės literatūros studijos, skir- 
tos Ekharto mokiniams Henrichui Seusei 
iš Konstanco ir Jonui Tauleriui iš Stras- 
sburgo. Straipsnio tikslas — aptarti J. 
Ereto vokiečių mistinės literatūros studi- 
jas ir pateikti Henrichui Seuse ir Jonui 

Tauleriui skirtų studijų analizę. Uždavi- 
niai - apžvelgti dr. Juozo Ereto mokslinę 
veiklą Lietuvoje; aptarti J. Ereto atrasto 
„viduramžių dvasios lobio“ — mistikos ak- 
tualumą; pagvildenti J. Ereto veikalą „Iš 
mistikos istorijos. Trumpa mistikos istori- 
jos apžvalga nuo primityviųjų tautų iki Ek- 
harto, kaip įžanga į “Vokiečių mistinės lite- 
ratūros istoriją viduriniais amžiais'“; pa- 
nagrinėti pirmąją mistinės literatūros stu- 
diją „Heinrichas Seuse ir Elsbieta Stagel“, 
antrąją „Heinrich Seuse (Suso)“ ir trečiąją 
„Jonas Tauleris iš Strassburgo“. Metodas 
ir literatūra: tiriamosios medžiagos anali- 
zė, remiantis J. Ereto „Studijomis apie mis- 
tinę literatūrą“ ir pagrindiniais šaltiniais. 


Juozas Eretas: jaunimo mokytojas, 
profesorius ir rašytojas 


Dr. Juozas Eretas (1896-1984) 20 a. akade- 
minei kartai žinomas kaip Lietuvos univer- 
siteto Teologijos-filosofijos fakulteto pro- 
fesorius (1922-1940) ir Lietuvių katalikų 
mokslo akademijos narys. Apie Juozą Eretą 
jau nemažai rašyta. Vieni autoriai žavisi ne- 
nuilstama profesoriaus veikla po Pirmojo 
pasaulinio karo Lietuvoje ir po Antrojo pa- 
saulinio karo užsienyje. Kiti daugiau dėme- 
sio skiria aptarti profesoriaus mokslinę veiklą. 

J. Eretas, gimęs Šveicarijos mieste Baze- 
lyje, savo antrąja Tėvyne laikė Lietuvą. Kas 
paskatino jį baigiantis I pasauliniam karui 
grįžti į Lietuvą? Meilė Lietuvai ir jos žmo- 
nėms? Jonas Grinius rašo, kad pats J. Ere- 
tas ne kartą viešai prisipažino, jog „mylėjo 
Lietuvą ir jos žmones dėl to, kad matė lie- 
tuvius nelabai vertinančius pinigą“!. Ži- 
noma, jog dr. Juozas Eretas 1918 metais 
buvo pakviestas į Veneciją dėstyti germa- 
nistiką, tačiau dėl ankstesnės pažinties su 
lietuviais studentais Freiburgo universi- 
tete nusprendė vykti į Lietuvą. Antroji prie- 
žastis, paskatinusi rinktis Lietuvą, buvo 
Mažosios Lietuvos patrioto Mykolo Aš- 
mio, kuris buvo atvykęs į Šveicarijos kal- 

nus gydytis džiovos, priešmirtinis prašy- 
mas užimti jo vietą Lietuvoje. „1919 metais 
vykau Lietuvon, bandydamas vykdyti mi- 
rusio draugo testamentą. Kažin ar aš be 
graudenančių mirštančio Mykolo malda- 
vimų būčiau vykęs ir pasilikęs nuteriota- 
me svetimame krašte, kur manęs — be 
džiaugsmingų valandų — laukė kalnas ne- 
malonumų bei nusivylimų“*. 
Skaudžiausias nusivylimas J. Eretui, be 
abejo, buvo jo atleidimas 1931 m. iš uni- 
versiteto Teologijos-filosofijos fakulteto, 
kuriame išdirbo devynerius metus. Tiesa, 
po dešimties mėnesių jis sugrįžo į Vytauto 
Didžiojo universitetą, tačiau valdančiųjų 
pažemintas galėjo eiti tik vyresniojo asis- 
tento, bet ne profesoriaus pareigas, tuo 
pačiu gaudavo žymiai mažesnį atlyginimą, 
kurio neužteko šeimai išlaikyti. Atsižvelg- 
dama į tokią neteisybę, Lietuvių katalikų 
mokslo akademija skyrė profesoriui mėne- 
sinį priedą, kad šis idealistas galėtų bent 
kukliai pragyventi ir dirbti tą patį darbą. 
Profesorius su didžiausia energija dirbo 
iki 1940 m. liepos 14 d., kai komunistai (A. 
Venclova) uždarė Teologijos-filosofijos fa- 
kultetą ir jį kartu su rektoriumi S. Šalkaus- 
kiu bei kitais profesoriais atleido iš uni- 
versiteto. Ir pirmasis, ir antrasis atleidimai 
įvykdyti ne mokslo ir ne pedagoginiais 
sumetimais — pagrindinė priežastis buvo 
dr. J. Ereto iškili asmenybė, jo kultūrinė 
iniciatyva, ištikimybė krikščioniškiesiems ir 
demokratiniams principams bei didelė įtaka 
visuomenei, ypač akademiniam jaunimui. 
Studentai ypač vertino prof. J. Ereto vo- 
kiečių literatūros paskaitas. Dr. Jonas Gri- 
nius prisimena, jog prof. Eretas savo pa- 
skaitose, palyginti su kitais profesoriais, 
mažai perteikdavo sisteminių žinių (faktų, 
datų). Tačiau pats dr. J. Eretas tai suprato 
ir ne kartą sakė, kad nelaiko savo uždaviniu 
perteikti studentams kiekviename vokiečių 
literatūros vadovėlyje randamas žinias. Dr. 
J. Eretas stengdavosi studentus supažin- 
dinti su teorijomis, su tyrimo metodais, at- 
verti perspektyvą, pažadinti vaizduotę, kad 

studentai patys vienu ar kitu klausimu už- 
sidegtų.3 Dr. Jonas Grinius rašo: „Nors nuo 
studentavimo laikų jau yra praėję beveik 50 
metų, tačiau dar gerai atsimenu, kaip kole- 
ga Juozas Paukštelis vertino profesoriaus 
Ereto paskaitas. Išeidamas iš auditorijos 
po vienos jų man jis maždaug šitaip kalbė- 
jo: šiandien per paskaitą aš į sąsiuvinį ne- 
daug ką užsirašiau, tačiau nesu tuščias, o 
kažin kaip įkvėptas. Tas Eretas vis dėlto 
pašėlęs: savo žodžiais jis moka įkvėpti vaiz- 
duotę mąstyti“*. Per J. Ereto seminarus stu- 
dentai negalėdavo simuliuoti, nes profeso- 
rius kiekvienam duodavo pakankamai dar- 
bo ir reikalaudavo jį labai gerai atlikti. Kas 
pasirodydavo nesąžiningas arba lengvabū- 
dis, susilaukdavo tokios aštrios kritikos, 
kad ji ilgai neišdildavo iš atminties. 

J. Ereto studijos iš vokiečių literatūros 
pasirodo atskirais leidiniais nuo 1927 metų. 
Būtina paminėti du veikalus apie Goethę, 
parašytus 100-ųjų mirties metinių proga: 
„Jaunasis Goethe“ Kaunas, 1932 ir „J. W. 
Goethe“, Kaunas, 1933. Tai vienintelės kny- 
gos lietuvių kalba apie šį žymų naujųjų 
laikų vokiečių poetą bei rašytoją, kuris daž- 
nai lyginamas su žymiuoju viduramžių ita- 
lų poetu Dante Alighieri.3 

Prof. J. Eretas savo veikaluose apie Go- 
ethę žvelgė į jį žmogiškai: per daug neaukš- 
tino jo teigiamybių ir nenuslėpė silpnybių. 
Tai buvo objektyvi studija, parašyta moks- 
liškai santūriai ir su reta estetine kultūra, 
Tačiau nei prie šių veikalų, nei prie profeso- 
riaus parašytos senosios vokiečių literatū- 
ros istorijos neapsistosime, nes juos įver- 
tinti reikėtų vokiečių literatūros specialisto. 
Daugiausia dėmesio skirsime prof. J. Ereto 
vokiečių mistikų monografijoms. 


Viduramžių dvasios lobis - 
vokiečių mistinė literatūra 


Profesorius dr. Juozas Eretas rengdamasis 
Vokiečių literatūros kursui, skaitytam Lie- 
tuvos universiteto Teologijos-filosofijos 


fakulteto Filosofijos skyriuje, atrado, pa- 
sak jo, „neopagonistinių srovių (renesan- 
so, humanizmo, klasicizmo, natūralizmo) ir 
jų garbintojų legionų taip negailestingai 
nustumtą vidurinių amžių dvasios lobį“. 
Iš lemtingo nusistatymo grąžinti tai, kas 
buvo sąmoningai atmesta, ir tuo pačiu iš- 
taisyti kažkada kitų padarytą klaidą greta 
kitų raštų atsirado studija apie mistinę lite- 
ratūrą. Mistinės literatūros studijas J. Ere- 
tas laikė svarbiomis ne tik savo mokslinėje 
veikloje, bet ir visoje vokiečių literatūros 
istorijoje. 

Mokslininkai paprastai vengia kalbėti 
apie mistiką. Teorinio proto šalininkai ne- 
mėgsta fenomenų, kurie, užuot atsivėrę 0b- 
jektyviam žvilgsniui ir paklusę logikos dės- 
niams, įvilioja į vis tirštesnę miglą ar net 
visišką tamsą. Tačiau mokslininkai sykiu 
supranta, kad patys tikriausi ir svarbiausi 
dalykai netelpa vien tik į logikos ir proto 
ribas. Teorinis protas niekada nepajėgė ir 
nepajėgia atsakyti į būties klausimus, jis 
neatskleidė ir neatskleidžia tikrovės ir pra- 
smės pagrindo, Susidūręs su šiais klausi- 
mais mokslas atsiduria tarsi bekraštėje dy- 
kumoje ir jam pačiam lieka neaišku, kas yra 
ta tikrovė ir ta tikrovės prasmė, kurią jis 
bando pažinti, tačiau ji pasirodo tik trum- 
pam ir, bandant ją sugriebti sąvokomis," ji 
tarsi viliojantis ir apgaunantis miražas staiga 
vėl išnyksta. 

Iš tikrųjų nėra tokių sąvokų, kuriomis 
remdamiesi galėtume susikurti tikrovės vaiz- 
dą savo sąmonėje (nors paprastai mes nuolat 
tai darome). Tikrovė nėra būtybė, kurios 
egzistenciją galėtų patvirtinti mūsų min- 
tys, — ji yra realybė. Todėl dažnai mes ją 
pažįstame nesąmoningai ir prarandame ga- 
limybę ją pažinti, atkakliai tvirtindami, kad 
ją pažįstame. Taigi galima teigti, kad ieš- 
kant tikrovės turi egzistuoti tam tikra te- 
orinio proto alternatyva. 

Jeigu mokslas apsiriboja ir rūpinasi tam 
tikra tikrovės dalimi, pvz., fizika tyrinėja 


- gamtą, medicina - kūną ir t. t., tai šiame 


įvairovės pasaulyje egzistuoja tokia žmo- 

gaus giminės „rūšis“, atstovaujanti tikrai 
„keistam“ asmenybių tipui, kuri pažįsta tik- 
rovės visumą. Tokių asmenų galima sutik- 
ti rytuose ir vakaruose; antikos amžiais, 
viduramžiais ir moderniaisiais laikais. Šie 
žmonės kalba apie tikrovę, paneigdami įpras- 
tą loginiu mąstymu pagrįstą pasaulio tvar- 
ką. Jiems tikrovė rūpi ne kaip duotas tyri- 
nėjimo objektas, bet kaip atsiverianti ga- 
limybė ją pažinti tikroje gyvenimo realy- 
bėje. Jiems rūpi vienintelis dalykas: rasti 
„kelią už“, o gal „kelią atgal“ į pačią pra- 
džią. Dar keisčiau, kad šį kelio ieškojimą, 
kurį galima pavadinti ir kitaip - nenumal- 
domu absoliučios tiesos troškimu ir jos 
siekimu — jie laiko visa savo gyvenimo 
prasme. Šis nesibaigiantis ieškojimas iš jų 
pareikalauja nepaprastai daug pastangų ir 
didelės energijos. Žvelgiant iš šalies, jų 
gyvenimas panašus į milžinišką auką, kuri 
atrodo per didelė netgi labai stipriam (ir 
kūniška, ir dvasine prasme) žmogui. Visa 
tai netiesiogiai atskleidžia jų pasirinkto kelio 
aktualumą ir tikrumą, kuris egzistuoja tie- 
sioginėje komunikacijoje tarp žmogaus dva- 
sios ir vienintelės Tikrovės, filosofų vadi- 
namos Absoliutu, o teologų - Dievu. Šio- 
je dvasios vienovėje žmonės, vadinami mis- 
tikaisš, mato aukščiausią Tiesą, kuri yra 
žmogaus didžiausių troškimų objektas ir 
visų ieškojimų tikslas. Deja, nemistikai daž- 
nai nesutinka su jų teiginiais. Tačiau mis- 
tikai, anot Underhill, yra „dvasinio pasau- 
lio pionieriai ir mes, nieko apie tą pasaulį 
nežinodami, vis dėlto negalime neigti jų ty- 
rinėjimų pagrįstumo“?. Tiesiog mes stoko- 
jame drąsos išklausyti kalbančius kitaip negu 
mes, gyvenančius kitaip negu mes, žinan- 
čius kelią, vedantį į tikrovę iš „Platono olos“. 

Kad teisingai suprastume tai, ką jie kal- 
ba, reikia, anot jų, išvalyti savo intelektą, 
t. y. atsisakyti vien tik „regimojo pasau- 
lio“ tikrovės, atsisakyti nuomonės, kad tik 
mokslas yra realus, o metafizika - abejoti- 
nas dalykas. Mes turime palikti savo kriti- 
nę poziciją ir nusileisti, kaip mistikai saky- 
tų, „į savo sielos dugną“, „į savo buvimą 


BRONĖ GUDAITYTĖ 


niekuo“, į tuščią pirmapradę būseną, nuo 
kurios viskas prasideda, ir tik iš ten klaus- 
ti, koks yra visų patirčių pagrindas. Mis- 
tikai - Mokytojai kalba apic tikrovės paži- 
nimą ne kalbėdami apie ją, o rodydami 
kelią, kuriuo kiekvienas pats turime nuke- 
liauti iki tikrovės, o nukeliavęs pats ir pa- 
tirti tą tikrovę. Tiktai tuomet bus įmanoma 
suprasti tai, kas ir turėtų būti suprasta. 
Beje, ėjimas pėsčiomis reikalingas ne tam, 
kad ateityje būtų sukurta dar viena teorija, 
o mokslas praturtėtų naujomis idėjomis apie 
tikrovę. Ėjimo pėsčiomis mums reikia, kad 
išmoktume gyventi tikrą, be etikečių ir kau- 
kių, ne slystantį paviršiumi, bet dėmesin- 
gą ir atvirą gyvenimą, sutelktą į dabarties 
išgyvenimą, į dabarties akimirkos patirtį. 

Visa tai, ką dabar aptariame, Eretas pa- 
vadino dvasios lobiu, kuris „nėra su jo- 
kiais laikais surištas ir kuris nekeičia savo 
esmės ir randasi visur“!?, 


Apie Ereto mistinės literatūros 
studijas 


Yra daugybė misticizmo apibrėžimų ir įvai- 
rių būdų bent kiek su šiuo fenomenu su- 
sipažinti. Vienas iš būdų — konkrečiai su- 
sipažinti su vienu ar keliais tos pačios sri- 
ties autoriais, įsiklausyti į tai, ką jie nori 
mums pasakyti, kokį kelią jie nurodo ir 
kaip pataria keliauti. J. Eretas kelerius me- 
tus studijavo žymiausių viduramžių domi- 
nikonų pamokslininkų Mokytojo Ekharto, 
Henricho Seuse (Suso), Jono Taulerio mis- 
tinį mokymą. 

Per dvejus metus (1929-1930 m.) J. Ere- 
tas parašė keturias mistinės literatūros stu- 
dijas. Pirmoji „Heinrichas Seuse ir Elsbieta 
Stagel“ dedikuota žymiam XX a. pr. misti- 
nės literatūros tyrinėtojui, tuo metu dirbu- 
siam Šveicarų Freiburgo universitete, prof. 
dr. W. Oehliui. Antroji - „Heinrich Seuse 
(Suso). Jo gyvenimo aprašymas ir jo mis- 
tinės spekuliacijos traktatas „Das Buechli 
der Warheit“ (Sein Leben und sein „Bchlein 

der Wahrheit“)“. Trečioji - „Jonas Taule- 
ris iš Strassburgo. Jo gyvenimo aprašy- 
mas ir dešimts išverstų bei komentuotų jo 
pamokslų (su vienu žemėlapiu ir 6 paveiks- 
lais)“. Ketvirtoji - „Meister Eckehartas iš 
Hochheimo. Gyvenimas - byla — mokslas 
(su vienu žemėlapiu ir 6 paveikslais)“. Yra 
dar viena J. Ereto studija „Iš mistikos is- 
torijos“, kurią autorius buvo įvardijęs „Trum- 
pa mistikos istorijos apžvalga nuo primity- 
viųjų tautų iki Eckharto, kaip įžanga į *Vo- 
kiečių mistinės literatūros istoriją viduri- 
niais amžiais", SWTHR (1928, Nr. 2). Au- 
torius šio „rašinio“!! sukūrimo priežastį nu- 
sako labai aiškiai ir paprastai: „Prirengiant 
mistiką liečiančias paskaitas spaudai, rado- 
si gyvo reikalo paaiškinti jas tam tikru, vi- 
sai trumpu Eckehart'o ir jo pasekėjų misti- 
kos šaknų nagrinėjimu“!?. Taip atsirado „įva- 
das“ į minėtas mistinės literatūros studijas. 

Jeigu bandytume šiuos veikalus aprėpti 
vienu ypu, pamatytume, jog juos vienija 
ne vien bendra mistinė tematika. Kartu pa- 
imti šie veikalai sudaro tam tikrą trikampio 
formos kompoziciją, kur kiekviena atskira 
kraštinė ir kiekvienas atskiras kampas be 
galo svarbus bendrai visumai. Trikampio 
pagrindą atitinka „Trumpa mistikos istori- 
jos apžvalga nuo primityviųjų tautų iki Ec- 
kharto“ („Iš mistikos istorijos“), trikam- 
pio šonines kraštines —- Seuse ir Taulerio 
mistika, o trikampio viršūnę - Mokytojo 
Ekharto mistinis mokymas. 

Be Mokytojo nebūtų ir jo sekėjų, ta- 
čiau Eretas teigė, kad: „Eckehartas ir savo 
kalba ir turiniu dideliu laipsniu priklauso 
nuo pirmiau buvusių krikščioniškų misti- 
kų ir net nekrikščioniškos mistikos atsto- 
vų, ir tai kartais tokiu mastu, jog svetimas 
turtas žymiai viršija savąjį. Dėl to, pav., 
Eckeharto, Seuses, Taulerio ir kitų misti- 
kos šaknų reikia ieškoti svetur. Vokiečių 
žemėje nuo XII-ojo šimtmečio sujungiami 
visi tie mistiniai spinduliai į vieną tvirtą ir 
maloniai šildančią šviesą“"?. 

J. Eretas ne be reikalo pasitelkia švie- 
sos ir spindulių metaforą. Mokytojo Ek- 


harto ir jo sekėjų mąstymą, kurį Eretas pa- 
vadina „maloniai šildančia šviesa“, forma- 
vo ne vien Tomas Akvinietis ir Albertas 
Didysis - pagrindiniai to meto dominiko- 
nų mokytojai. Ekharto mokyme atsispindi 
ir neoplatonizmas, ir aristotelizmas (Tomo 
Akviniečio mintijimas), ir krikščioniškoji, 
ir, anot Ereto, „pagoniškoji“ mistika. Ap- 
skritai Ekharto mokyme mistika ir scholas- 
tika įgauna bendrą „ekhartiškąjį“ pavida- 
14. Pažvelkime dar įdėmiau. XIII a. tarp sa- 
vęs varžėsi dvi galingos vienuolijos — pran- 
ciškonų (Oksfordas), pirmumą teikusi va- 
liai (ypač meilei), ir dominikonų (Paryžius), 
pirmumą teikusi intelektui. Pranciškonai 
atstovavo senajai nominalizmo“ tradici- 
jai, o dominikonai buvo realizmo“ atsto- 
vai. XIV a. šalia šių pagrindinių srovių 
atsiranda naujosios — kriticizmas ir misti- 
cizmas, praturtinusios viduramžių filoso- 
fiją naujomis idėjomis. Kriticizmas buvo 
plati ir daugiašakė srovė (įtakingiausias 
atstovas — Ockhamas). Misticizmas, šios 
epochos metu labiausiai suklestėjęs Vo- 
kietijoje, priskiriamas Mokytojui Ekhartui. 
Kas būdinga misticizmui? 

Ankstesniais viduramžių laikotarpiais bu- 
vo įvairių misticizmo atmainų, tačiau XIV a. 
misticizmas tapo intensyvėjančio jausmi- 
nio gyvenimo, kurio jau nebetenkino inte- 
lektinis problemų traktavimas, išraiška, Juo 
taip pat reiškėsi vis stiprėjantis individu- 
alizmas, kuriam nepakako visuotinės reli- 
gijos formų ir kuriuo ieškota asmeninio 
santykio su Dievu. Taigi Ekhartas nebuvo 
aklas senosios dominikonų mokyklos se- 
kėjas, jo mokymas įgavo kitokią kryptį. Ek- 
hartas pirmenybę ėmė teikti ne aristoteliš- 
kajai, o platoniškajai, idealistinei tradici- 
jai. Beje, jis nebuvo pirmasis dominiko- 
nas, pasukęs į neoplatonizmą ir misticiz- 
mą; jo pirmtakas buvo Alberto Didžiojo 
mokinys Teodorikas Freibergietis. Taip pat 
paminėtinos vienuolės — Hildegarda Bin- 
genietė!“ir Mechtilda Magdeburgietė"". Jos 
taip pat laikomos vokiečių mistikos pradi- 
ninkėmis. 

Grįžkime prie J. Ereto, siūlančio „leistis 
į tolimą kelionę: susekti, kas per vieni tie 
svetimi spinduliai ir iš kokių versmių jie 
trykšta“!* Savo „tolimą kelionę“ Eretas pra- 
deda nuo nekrikščioniškosios mistikos 
pradų primityviųjų tautų religijose. Pirmuo- 
sius mistinius elementus aptinka šamaniz- 
me ir indų brahmanizme, neaplenkia arabų 
ir persų mistikos. Graikų mistikos šaltiniu 
laiko dionisiškąsias ir orfiškąsias misteri- 
jas, pasižyminčias šiurpulingu gaivališku- 
mu ir nesąmoningumu. Tų misterijų idėjas 
iš dalies perėmė graikų filosofai Pitagoras 
ir Empedoklis, gyvenę iki Platono. Platono 
mokyme mistika liaujasi būti gamtos dali- 
mi, ji tampa asmens, individo mistika. Ne- 


oplatonizmas atgaivino Pitagoro mokslą 


apie sielos išsilaisvinimą iš kūno. 

Tuo pačiu tikėjo Palestinoje įsikūrę vie- 
nuoliškai gyvenantys eseniečiai, tikėjęsi 
už savo asketinį gyvenimą būti apdova- 
noti pranašystės dovana. Filonas Alek- 
sandrietis skelbia ypatingą Dievo trans- 
cendenciją. Tvirtindamas, jog tik netekęs 
sąmonės ekstatiškas žmogus galįs pasiek- 
ti dievybę, jis išstumia graikų mistiką iš 
tradicinių vėžių ir tampa vienu reikšmin- 
giausių mistikos grandinės narių. 

Filono mokymą užbaigia Plotinas ir jo 
sekėjai. Plotinas įveda į filosofiją naują 
aukščiausią principą, pavadintą viršesmi- 
niu. Šį aukščiausią principą galima pasiek- 
ti keturiais laipsniais, kurių paskutinis — 
ekstazė. Kad šis tikslas būtų pasiektas, 
reikia askezės, padedančios sielai kilti aukš- 
tyn. Plotino sekėjas Porfyrius platina jo 
mokslą vakarų, o Amelius — rytų kraštuo- 
se. Jamblichas įveda neoplatonizmą Sirijo- 
je. Proklas užbaigia Plotino sistemą, kriti- 
kuoja atsiradusią krikščionybę. 

Antrąją „Trumpos mistikos istorijos ap- 
žvalgos“ dalį Eretas skiria krikščioniška- 
Jai mistikai. Jis pradeda nuo judaizmo, — 
kurio įtakos veikiamai teko formuotis jau- 
najai krikščionybei. Judaizmas mažai turi 
mistinių elementų. Kristus, skelbiąs tvir- 
tos, dėl kitų pasiaukojančios meilės gyve- 

nimą, taip pat nėra mistikas. Krikščionybė, 
ragindama tikėti Dievą, mažai reikšmės tei- 
kia tokioms mistikos priemonėms kaip eks- 
tazė, intuicija ir t. t. Nors apaštalų laikais 
tvirtas tikėjimas Kristaus dieviškumu ir žmo- 
giškumu buvo aukščiausia religinio gyve- 
nimo norma, tačiau sąsaja su mistika, Ere- 
to manymu, galima laikyti Šventosios Dva- 
sios dovanas - charizmas. Šv. Paulius įspėja 
krikščionis vengti misticizmo, blaiviu pro- 
tu žiūrėti į Dievo apreiškimus ir vykdyti jo 
mokslą. Tačiau aiškius mistinius elemen- 
tus aptinkame šv. Jono evangelijoje. Anot 
Jono, Dievas yra dvasia, kurią reikia pa- 
žinti. Jis kalba apie Logos, kuris buvo nuo 
pat pradžios. Nors šis Logos mokslas, kaip 
ir daugybė jo vartojamų posakių, yra pa- 
siskolinti iš helenizmo, tačiau tai, kad žmo- 
gus gali susivienyti su Dievu, liudija pats 
Kristaus gimimas. Žmogus su Dievu su- 
sietas kaip kekė su vynmedžiu. Šv. Jonas 
kalba apie vynmedį (Dievas) ir jo šakeles 
(žmonės), išreikšdamas mistinę vienybę 
(unio mystica). 

Graikų Bažnyčios krikščionys irgi sten- 
gėsi moksliškai pagrįsti savo tikėjimą ir 
auklėti krikščioniškos dvasios inteligenti- 
ją. Žymiausias Aleksandrijos krikščiony- 
bės atstovas Klemensas Aleksandrietis sa- 
vo gyvenimo uždaviniu laikė statyti moks- 
linius krikščionybės rūmus. Nors pats ne- 
buvo mistikas, tačiau daug ką skolinosi iš 
helenistinio misticizmo. Mokė, jog siela 
gali susivienyti su Dievu tik išsivadavusi 
iš juslių vergijos. Jo mokinys Origenas to- 
liau tęsė savo mokytojo pradėtą darbą. 
Nuo III šimtmečio atsiskyrėliai patraukia 
iš Egipto į dykumas. Jiems vadovauja Pa- 
chomijus, Bazilijus ir kt. Nusprendę svar- 
biausiu savo uždaviniu laikyti dvasinio gy- 
venimo ugdymą vienuolynai tampa nepa- 


"prastais dvasiniais centrais. Vienuoliško- 


sios mistikos žymiausias atstovas — Ma- 
karijus Egiptietis. 

VI šimtmečio pradžioje nežinomas au- 
torius, pasinaudodamas Proklo ir kitų raš- 
tais, pasivadinęs Dioniso Areopagiečio var- 

du, sudarė tokią mistinę sistemą, kuria no- 
rėjo palenkti neoplatonikus į krikščiony- 
bę. Šios falsifikacijos pagrindinė mintis, 
jog žmogus sudievinamas iš Dievybės trykš- 
tančia šviesa. Visas pasaulis sudarytas iš 
dviejų hierarchijų: dangiškosios ir žemiš- 
kosios, kurių viršūnėje — Dievas, aukštes- 
nis už Trejybę ir Vienybę. Trimis laipsniais 
siela jungiasi su Dievu: apsivalymu, ap- 
švietimu ir regėjimu. Pseudodionizo povei- 
kis tiek Graikijos, tiek Romos Bažnyčiai bu- 
vo milžiniškas, iki naujausių laikų jis buvo 
laikomas krikščioniškosios mistikos tėvu. 
Jo idėjas platino Maksimas Išpažinėjas, su- 
jungęs Pseudodionizą su Škotu Eriugena. 

Romos Bažnyčios mistikos istoriją Ere- 
tas pradeda nuo šventojo Augustino, ku- 
ris, patyręs išorinio pasaulio niekingumą, 
tesidomi vidiniu gyvenimu. Svarbiausios 
temos: Dievas ir siela; Dievą mylinčią ir 
entuziastingai Jo siekiančią sielą Dievas 
apdovanoja įkvėpimo malone (gratia ins- 
pirationis); Jos padedami galime nors trum- 
pais akimirksniais „ragauti Dievą“ (frutio 
Dei). Šventasis Augustinas vietoj anks- 
tyvesnės regėjimo mistikos kuria naują — 
meilės mistiką. 

Jonas Škotas Eriugena, žymiausias IX šimt- 
mečio mokslininkas, išverčia Psedodionisi- 
jaus ir Maksimo Išpažinėjo raštus į lotynų 
kalbą, plačiai atverdamas jiems duris į Va- 
karų pasaulį. Savo veikaluose Eriugena at- 
skleidžia, kiek jis pats dvasiniu atžvilgiu 
tiesiogiai priklauso nuo Psedodionisijaus. 
Tačiau to meto Romos Bažnyčia mistine 
spekuliacija nesidomi. Pagrindinis jos dė- 
mesys nukreiptas į sakramentinį gyvenimą. 
Bažnyčioje įsigali sakramentinė mistika, ku- 
rios ateitis siejama su vienuolynų įkūrimu 
(šv. Atanazas ir šv. Benediktas). Nepaisant 
to, kad vakariečių prigimtis nelabai linkusi 
į kontempliaciją, vienuolynuose gimė tam 
tikra mistinė atmosfera, kurią palaikė An- 


zelmas Kenterberietis ir Petras Damianis. | 


XII šimtmetyje Vakarų mistika pasiekia 


kulminaciją. Pagrindinai atstovai: Bernar- 


das Klervietis ir Hugonas Senviktorietis. 


Bernardas Klervietis tęsia šv. Augustino 
pradėtą Kristaus meilės mistiką. Šv. Ber- 


. nardo mistikos emocionalusis ir individu- . 


alusis pradai atsiskleidžia jo „Giesmių Gies- 
mės“ aiškinime, juo jis davė pradžią eroti- 
nei mistikai. Dėl stiprios Kristaus meilės 
pasireiškimų ir mistikai suteiktų naujų ele- 
mentų jis vadinamas viduramžių krikščio- 
niškosios mistikos pagrindėjų. 

Greta šv. Bernardo mistikos srityje pa- 
sireiškė jo draugas Hugonas Senviktorie- 
tis (1096-1141), per trumpą savo gyveni- 
mą suspėjęs tapti žymiu XII šimtmečio te- 
ologu. Gerai išstudijavęs Psedodionisijaus 
raštus ir puikiai komentuodamas gebėjo jį 
dar labiau sukrikščioninti nei Maksimas 
Išpažinėjas. Kaip tikras antrasis Augusti- 
nas (Alter Augustinus), taip buvo vadina- 
mas dėl savo psichologizmo, kalba apie 
trejopą Žmogaus akį: juslinę (cogitatio), 
protinę (meditatio) ir kontempliacinę (con- 
templiatio). Tikėjime Hugonas Senvikto- 
rietis skiria du svarbius dalykus: cognitio, 
t. y. tas, kas pažįstama tikėjimu, ir affectus, 
t. y. savotiška tikinčiojo sielos atmosfera; 
tikrasis tikėjimas remiasi affectus. Vėliau 
Hugono mintimis pasinaudojo scholasti- 
ka, tarpininkaujant jo mokiniui Richardui 
Senviktoriečiui, pabaigusiam savo moky- 
tojo Hugono mokslą ir papildžiusiam jį nau- 
„jomis mintimis. p 

Scholastika ir mistika - tos dvi galin- 
gos viduramžių srovės — labiau ne kovojo 
tarpusavyje, bet viena kitą papildė ir rėmė. 
Scholastikos atstovas nesibaimindamas ga- 
lėjo būti mistikasu (Hugonas Senviktorie- 
tis, šv. Boriaventūras, Tomas Akvinietis, 
Dunsas Škotas), o mistikas, nieko nepra- 
rasdamas, galėjo naudotis scholastikos 
mokslo turtais (šv. Bernardas ir kt.). Todėl 
dažnai viename asmenyje galima aptikti ir 
scholastinius, ir mistinius pradus. 

„Krikščioniškosios mistikos šaknys sie- 
kia gilius ir plačius vandenis: Platonas — 
Filonas — Plotinas — Proklas - Pseudodio- 
nizas — Maksimas Išpažinėjas —- Hugonas | 
ir Richardas Senviktoriečiai - Albertas Di- 

dysis - Tomas Akvinietis — užlieja dvasi- 
nio gyvenimo laukus, kuriuose ima augti 
įvairūs augalai, daugiau ar mažiau turintys 
vieni kitų savybių. 

Kaip alternatyvą spekuliatyvios kryp- 
ties mistikai, kuri Dievo ir sielos vienovės 
sampratą dažnai nukreipia panteizmo link, 
Eretas pateikia šventojo Pranciškaus Asy- 
žiečio pavyzdį.'? Šv. Pranciškus visiškai nė- 
ra paliestas pagoniško mokslo. Jo mistika 
persunkta Evangelijos dvasios. Ji tikrai 
krikščioniška, praktiška, reikalaujanti sek- 
ti Kristaus vargingų gyvenimu ir visiems 
pritaikyta. Žinodamas, kad visa, kas yra, 
yra iš Dievo ir yra Jo atvaizdas, todėl be- 
galine meile viską apimdamas šventasis 
liudija, kad nebūtinai kiekviena mistika tu- 
ri baigtis panteizmu. Šv. Pranciškus pan- 
teistinį pradą, kuris yra daugelio palydo- 
vas mistikoje, išplėtojo į tokį gyvą Dievo 
buvimo gamtoje pajautimą, jog kiekvienas 
gyvūnas, augalas ir net negyvoji gamta 
pasidarė geriausi jo draugai — sesės ir bro- 
liai. Šv. Pranciškus nelaikė savęs mistikų, 
bet visu gyvenimu skelbė mistinį susijun- 
gimą su Dievu ir išliko gyvu mistikos pa- 
vyzdžiu visais laikais. 

Paskutinę šio savo veikalo dalį Eretas 
skiria vokiečių mistikai. Vokiečių mistiką 
jis drąsiai vadina dominikonų mistika. Ta- 
čiau čia jis rašo ne apie mums žinomus 
dominikonų pamokslininkus, o apie jau mi- 
nėtas moteris vienuoles: Hildegardą Bin- 
genietę ir Mechtildą Magdeburgietę, ku- 
rios daug kuo prisidėjo prie vokiečių mis- 
tikos formavimo ir brandos. Dar vienai su 
vokiečių mistika susijusiai moteriai - E/z- 
bietai Stage! Eretas skiria savo pirmąją 
mistinės literatūros studiją. Elsbieta Sta- 
gel buvo tiesiogiai susijusi su Seuse liki- 
mu ir su jo mistinių darbų išlikimu. Taip 
nuosekliai Eretas sujungia savo įžanginę 
studiją „Iš mistikos istorijos (Trumpa mis- 
tikos istorijos apžvalga nuo primityviųjų 
tautų iki Ekharto, kaip įžanga į „Vokiečių 
mistinės literatūros istoriją viduriniais am- 
žiais“)“ su pirmąja trilogijos dalimi, 

Trumpa pastaba — J. Ereto „Trumpoje 
mistikos istorijos apžvalgoje“ aptarti filo- 
sofai (nuo pat antikos laikų) turėjo tiesio- 
ginės įtakos Mokytojui Ekhartui ir jo sekė- 
jams - Seuse ir Tauleriui. 


Pirmoji mistinės literatūros studija: 
Henrichas Seuse ir Elzbieta Stagel 


J. Eretas savo pirmąsias mistinės literatū- 
ros studijas skiria Ekharto mokiniams. Prie 
pagrindinio šaltinio Eretas veda per jo išta- 
kas. Galbūt tokį darbo plano pasirinkimą 
nulėmė tai, jog „Seuses gyvenimo aprašy- 
mas nesudarė dideliausių sunkumų. Turi- 
me jo mokinės Elsbietos Stagel sustatytą ir 
jo paties suredaguotą raštą „des susen le- 
ben“, kuris yra ne kas kita, kaip plati Seu- 
ses autobiografija. Kadangi Seuse yra vie- 
nas tų retų vokiečių vyrų mistikų, kurio 
gyvenimas mums yra labiau žinomas, tai ta 
biografija ne vien patarnauja mums jo pa- 
ties gyvenimui aprašyti, bet ir iš viso nu- 
šviečia anų laikų mistiko kelią ir tuo būdu 
darosi mums didelė brangenybė“??. Taigi 
Eretas dirbdamas šį darbą turėjo du tikslus: 
pateikti vokiečių mistinės literatūros kal- 
bos analizę ir tuo pačiu atskleisti istorines 
mistinio kelio aplinkybes. Viena vertus, Ere- 
tas žvelgia plačiu istoriko žvilgsniu -— prie 
esmės keliauja į ją vedančiais aplinkiniais 
takeliais, kita vertus, Eretas išlaiko skvarbų 
literatūros analitiko žvilgsnį: pateikia teks- 
tų kalbos analizę, verčia (į lietuvių kalbą) ir 
interpretuoja pasirinktus tekstus. 

Savo pirmąją mistinės literatūros stu- 
diją skiria Ekharto mokiniui Seuse. Eretas 
ir čia išlaiko savo pasirinktą darbo stilių: 
Seuse mistinio kelio aprašymą Eretas pra- 
deda nuo jo auklėtinės, padėjėjos ir rėmė- 
jos Elzbietos Stagel, tačiau ir apie ją Ere- 
tas ima pasakoti taip pat ne iš karto. Pir- 
miausia jis kaip istorikas ir literatas labai 
subtiliai aprašo XIII-XIV a. religinį Euro- 
pos moterų gyvenimą ir jų kelią į mistiką, 
atskleisdamas tam tikras istorines ir psi- 


JUOZAS ERETAS APIE HENRICHO SEUSE IR JONO TAUL ERIO MISTINĮ MOKYMĄ 


chologines priežastis, to meto pagrindinę 
moterų veiklą ir jų siekius, gausių pašau- 
kimų į vienuolyną priežastis ir galiausiai 
naująjį šventosios tipą, subrandintą tuo- 
metiniuose vienuolynuose vyravusios dva- 
sios. Eretas rašo: „Beveik visos švento- 
sios anų laikų moterys yra mistikės kaip, 
pav., Hildegard von Bingen, Elisabeth von 
Schnau, Gertruda Didžioji, Mechtilda von 
Magdeburg ir kitos Vokietijoje, o toliau — 
Margarita iš Vengrijos, Klara Asyžietė, Ag- 
nietė iš Bohemijos, Juliana iš Norwicho, 
Brigita iš Švedijos ir t. t.“?!. Naujasis šven- 
tosios tipas yra persmelktas mistinės dva- 
sios ir toks išlieka iki viduramžių pabai- 
gos. Anksčiau šventumo sąvoką įkūnijo 
kolektyvas, pati Bažnyčia, o dabar ja do- 
misi irją įprasmina atskiras individas. Nauja 
šventoji neturi to tarsi nesąmoningo šven- 
tumo, kurį anksčiau subrandino kova su 
išoriniais sunkumais. Dabar ji pati ima ana- 
lizuoti šventumo sąvoką, ji pati siekia iš- 
siaiškinti šventumo turinį, kurį atranda per 
apmąstymus. Dabar asmeniškesnius san- 
tykius su Dievu norima sudaryti kiek įma- 
noma nepriklausomiau nuo laiko ir žmo- 
nių, nuo kūno ir prigimties. Todėl įvedama 
askezė ir apmąstymas - dvi priemonės, ku- 
rioms padedant atrandamas individualus 
santykis su Dievu. Askezė tampa svarbi 
ne tik vienuolynuose, bet ir už jų sienų. 
Jos tikslas - atitolinti žmogų nuo apgaulin- 
go pasaulio siūlomų malonumų ir jo paties 
prigimties troškimų, kad jis susivienytų su 
Dievu. Taigi naujai šventajai ir būdingas 
tas vidinis Dievo pajautimas ir Jo ieškoji- 
mas. Gilus troškimas pasiekti kuo aukštes- 
nį Dievo pažinimą ir tuo pačiu - šventumo 
laipsnį skatino imtis griežtos askezės. 
Kitas naujo šventosios tipo ypatumas — 
artima draugystė su dvasios vadais.?? Sunku 
būtų rasti to meto mistikę, neturėjusią ko- 
kio nors ryšio su vienu ar kitu dvasios 
vadovu, kuris patardamas ir drausminda- 
mas ugdydavo jos vidinį pasaulį, saugo- 
davo dvasinius turtus, dažnai būdavo jos 
raštų (dienoraščių, laiškų, gyvenimo apra- 


šymų, pasakojimų ir t. t.) redaktorius ir 
leidėjas. Tokie artimi dvasiniai ryšiai siejo 
Elzbietą Stagel ir Henrichą Seuse. 

Elzbieta Stagel buvo iš riteriškos kil- 
mės šeimos. Jaunystėje pasiaukojo Dievui 
ir gyveno Tsso dominikonų vienuolyne. 
Kad pasiektų didesnį tobulumą, ji atsiža- 
dėjo visko, išskyrus norą mokytis. Besi- 
domėdama Bažnyčios mokslu, sužinojo apie 
palaimintus savo ordino brolius, ypač apie 
„šventą, kilnų magistrą, brolį Erckardus'ą“. 
Ji studijavo Ekharto raštus daug stropiau 
nei kitos kartu gyvenančios vienuolės. 
Kaip tik tuo metu Konstanze gyveno šven- 
tas ir labai išsilavinęs dominikonas Seuse. 
Sesuo Elzbieta išdrįso jo paprašyti, kad 
šis ją pamokytų, kaip reikia suprasti sudė- 
tingą mistikos mokslą. Ekharto mokinys 
gerai žinojo, kokius pavojus kelia savotiš- 
kai suprastas spekuliatyviosios mistikos 
mokslas, taigi sutiko būti jos mistikos mo- 
kytoju. Elzbieta džiaugėsi manydama Seu- 
se būsiant Paryžiaus magistro Ekharto moks- 
lo komentatoriumi. Tačiau Seuse tokios 
malonės neprisiėmė. Jo manymu, žinios, 
įgytos ne per patirtį, nelabai reikšmingos. 
Jis pats neatsidėjo vien tik intelektinei veik- 
lai, todėl ir savo mokinei nepatarė pasiti- 
kėti vien teoriniu susipažinimu su mistiniu 
keliu. Jo nuomone, šioje srityje svarbes- 
nis yra kuklumo, nusižeminimo ir atgailos 
kelias. Visa, kas tikra, turi tapti vidine pa- 
tirtimi, o ne vien tik gražių žodžių žinojimu. 
Elzbieta, tarsi atsidėkodama savo dvasios 
vadui, ėmė užrašinėti visus jo pasakoji- 
mus apie savo mistinę patirtį, surinko jo 
rašytus laiškus su dvasiniais pamokymais, 
kuriuos Seuse po jos mirties išleido dviem 
atskirais rinkiniais. Be to, Elzbieta išvertė 
į vokiečių kalbą Seuse lotyniškai parašy- 
tas eiles, aiškinančias jo koplytėlėje iška- 
bintus šventus paveikslus. Dėl to Seuse 
labai vertino Elzbietą. 

Taigi Seuse pavyko atkalbėti Elzbietą 
nuo jos pamėgtos teorinės mistikos, t. y. 
nuo teologinės ir filosofinės spekuliacijos 
mistiniais klausimais, ir stengėsi priartinti 

ją prie praktinės mistikos. Tuomet ji pada- 
rė išvadą, jog dvasios vadas nori, kad ji 
užsiimtų griežta askeze: ėmė nešioti sun- 
kius pakulinius marškinius, susijuosdavo 
virvėmis, badydavo savo kūną vinimis ir 
pan. Apie tai sužinojęs Seuse griežtai už- 
draudė praktikuoti tokią askezę, sakyda- 
mas, jog Kristus neliepė ant savo pečių 
imti Jo kryžių, bet kiekvienam įsakė nešti 
savąjį. Jis kaip geras psichologas mokė: 
„Dažnai pasitaiko, kad tas, kuris be saiko 
savo kūną vargina, vėliau yra priverstas 
vėl nepaprastai daug jam grąžinti. <...> 
Dievas turi daug kryžių, kuriuos uždeda 
ant savo draugų pečių ir tau, dukrele, man 
rodos, Jis yra kitą kryžių numatęs, ir jis 
gali būti tau skaudesnis, negu tavo ran- 
kos askezė. Tačiau priimk jį ramiai, nežiū- 
rėdama to, kas tau bebūtų suteikiama“““, 

Ilgai laukti nereikėjo, Elzbieta sunkiai 
susirgo ir sirgo iki pat mirties. Seuse pra- 
rado savo padėjėją, tačiau Elzbieta tuomet 
net tokią reikšmingą praktinę mistiką pa- 
keitė reikalingesne spekuliatyviąja misti- 
ka, kuria jaunystėje labai domėjosi ir kuriai 
dabar jau buvo tikrai subrendusi. Šiuo sun- 
kiu gyvenimo laikotarpiu Seuse jai padėjo 
išspręsti sunkiausius gyvenimo klausimus 
ir suprasti nelengvai suvokiamus dalykus. 
Ko mokė Seuse Elzbietą? 


Seuse - Elzbietos dvasinis 
mokytojas 


Išskyrus trumpą Seuse autobiografiją, ku- 
rią pats Seuse papasakojo savo gabiai mo- 
kinei Ezbietai, o ši išgirstas žinias slapta 
rūpestingai surašė, visa pirmoji studija ski- 
riama atskleisti Elzbietos mistinį kelią. Ta- 
čiau skaitydami apie šios vienuolės tobu- 
lėjimą sykiu labai daug sužinome apie Seuse 
mistikos mokymą. Šioje studijoje Eretas 
atskleidžia Seuse mistinio mokymo pagrin- 
dą, nes būtent iš to, ko jis mokė Elzbietą, 
sužinome, kuo gyveno jis pats. Antroji 
mistinės literatūros studija, skirta Henri- 

chui Seuse, tik papildo pirmąją studiją. Jo- 
je Eretas dar kartą pateikia išsamesnę ir 
platesnę Seuse autobiografiją ir vieną iš 
Seuse traktatų - „Traktatą apie tiesą“, kuria- 
me sprendžiami spekuliatyviosios mistikos 
klausimai. Čia turime galimybę susipažinti 
su paties Ereto iš senosios vokiečių kal- 
bos į lietuvių kalbą išverstu Seuse trakta- 
tu, ginančiu pagrindines Mokytojo Ekhar- 
to tezes jo byloje. Ekharto tyrinėtojai stu- 
dijavo šį Seuse traktatą lygindami, kiek jis 
sutinka ar nesutinka su tezėmis, dėl kurių 
buvo kaltinamas Ekhartas. Eretas pirmojo- 
je ir antrojoje studijoje daug kur mini Mo- 
kytoją Ekhartą, nepalenkia ir Taulerio. Taigi 
autorius visose savo mistinės literatūros 
studijose nori išlaikyti glaudų ryšį tarp 
šių trijų, ypač jį dominusių, viduramžių 
dominikonų pamokslininkų, žymių asmę- 
nybių ir vokiečių mistikos plėtotojų. 

Mistikos istorikai, tarp jų ir Eretas, Ek- 
hartą vadina mistikos filosofu, nes jis dau- 
giausia laiko skyrė mistikos studijoms, ge- 
riausiai pažino jos esmę, daugiausia yra 
parašęs mistikos veikalų. Tauleris vadina- 
mas mistikos praktiku, nes jis labiausiai ją 
pritaikė savo kasdieninėje pastoracijoje; o 
Seuse pramintas mistikos poetu, nes ją šir- 
dimi jautė ir išgyveno. Seuse gebėjo supo- 
etinti net sausiausias ir racionaliausias mis- 
tines mintis. Tačiau Seuse, anot Ereto, bu- 
vo didelės inteligencijos vienuolis. 

Seuse — scholastinės filosofijos atsto- 
vas. Jis buvo gerai susipažinęs su Aristo- 
telio, Boecijaus, Augustino, žinoma, Al- 
berto Didžiojo ir Tomo Akviniečio veika- 
lais, taip pat gerai buvo išstudijavęs Dio- 
nizą Areopagitą, šv. Bernardą, šv. Bona- 
ventūrą. Taigi Seuse kartu buvo ir scho- 
lastas, ir mistikas, tačiau sekdamas savo 
Mokytoju Ekhartu vengė per daug drąsių 
posakių ir paradoksų, savo žodžius sten- 
gėsi pagrįsti ortodoksinio mokslo minti- 
mis, kad išvengtų klaidų, tragiškai sudrums- 
tusių Ekharto gyvenimo pabaigą. Seuse 
nesiėmė jokios mokslinės kūrybos - jis 
pasitenkino savo laikų teologijos ir filoso- 

fijos žiniomis, daug laiko skyrė jų analizei. 
Savo mistikos mokslą ypač grindė Ekharto 
mokymu. 

Seuse sekė Mokytojo Ekharto pėdo- 
mis. Ekhartas teigė, kad Dievas neturi api- 
brėžimo: Dievas yra neištariamas ir neiš- 
reiškiamas vardas (nomen indicibile et 
ineffabile), apie Jį nieko tikslaus negalime 
pasakyti, nes viskas, kas pasiekia sielą, 
yra suvokiama pagal paties žmogaus pri- 
gimtį. Dievas yra grynasis aktas (actus 
purus) ir viršlaikis (extra tempus): Jis yra 
amžinoji dabartis. Jis yra aukščiau už visas 
kategorijas ir todėl sąvokomis nėra net pa- 
liečiamas. Toks Dievo apibūdinimas vadi- 
namas negatyviąja teologija (theologia ne- 
gativa), kurią pasitelkdavo ne tik Mokyto- 
jas Ekhartas. Krikščioniškojoje mistikoje pats 
pirmasis ją panaudojo Pseudodionizas. 

Seuse terminologijoje Dievas yra Nie- 
kas (nicht). Pasak Seuse, „žmogus dar šia- 
me gyvenime gali tapti viena su tuo, „kas 
yra „Niekas“ visų dalykų, kuriuos tik ga- 
lima išgalvoti ar vardais pavadinti. Ir tuo 
„Nieku“ visų sutarimu vadinamas Dievas 
ir kaip toks Jis yra realiausia esamybė“, 
Dievo vienintelis vardas yra Jo būtis (we- 
sen). Dievas, būdamas tobula būtis, pati 
būtis, yra visa esančio priežastis. Jis tei- 
kia buvimą kūriniams. Dievas neturi nei 
praeities, nei ateities. „Traktate apie tie- 
są“ Seuse teigia, jog Dievas yra amžinoji 
dabartis (nunc aeternitatis): „Aš jį vadi- 
nu amžina, nesukurta Tiesa (Dis heis ich 
die ewigen ungeschaffen warheil““*. 

Visas mūsų gyvenimas yra skubėjimas 
prie savo Tiesos versmės. Seuse vis nau- 
jesniais, keistesniais ir drąsesniais žodžiais 
bando nupasakoti žmogaus dvasios kelio- 
nę prie Dievybės, kuri negali būti pasie- 
kiama vien žmogaus jėgomis. Žmogaus dva- 
sia turi ieškoti Jos pagalbos. Tačiau ga- 
liausiai, Jos veikimo ji neišlaiko ir pasi- 
duoda ekstazei. 

Tas mintis Seuse išdėstė savo dvasios 
dukrai gimtąja vokiečių kalba. Tai, ką Seu- 
se girdėjo iš savo laikų profesorių Pary- 


žiuje ir Kelne, viskas buvo išversta iš Io- 
tynų į vokiečių kalbą. Elzbieta visa, ką pati 
gavo, perteikė kitiems, taip išpopuliarin- 
dama savo dvasinio mokytojo: darbą ir pri- 
sidėdama prie savo gimtosios kalbos puo- 
selėjimo. Tačiau jos tikslas — pasiekti vi- 
sišką susivienijimą su Dievu. Šio vieninte- 
lio troškimo vedina Elzbieta siekia kuo gi- 
liau pažinti mistinį kelią. 

Seuse pirmiausia atskleidžia mistinio ke- 
lio tikslą, tik paskui bando nusakyti būdus 
pasiekti šį tikslą. Jis yra aiškus — anapus 
Trejybės esanti Dievybė. Bet kaip Ją api- 
būdinti?!?7 Ši problema nedavė ramybės pri- 
tyrusiam pedagogui. Tačiau Seuse imasi 
šio sunkaus aiškinamojo darbo, nes dėl 
sielos išganymo nepaisė jokių sunkumų. 
Pagalbon pasitelkė Pseudodionizą. Jo bei 
neoplatonikų, ypač Proklo, mokymu pa- 
grindė savo mistinį mokymą. Įdomu tai, 
jog Seuse, nepasitikėdamas savo gebėji- 
mais, pieštuku nupiešė?šmistikos kelią — 
žmogaus kilimą Dievo link. 


Seuse mistinio kelio esmė ir jos 
atvaizdavimas 


Elzbieta prašė savo dvasios mokytoją įsi- 
mintinais pavyzdžiais (at)vaizduoti paslap- 
tingąjį mistinį mokslą, kad „silpname prote 
jis ilgiau užsiliktų“?, Seuse žinojo, jog ne- 
įmanoma vaizdais išaiškinti tai, kas neturi 
jokio vaizdinio pavidalo ir pranoksta ne tik 
mūsų jutimus, bet ir protą. Bet koks palygi- 
nimas, jo nuomone, tūkstantį kartų greičiau 
atitiktų visai ką kita, negu tai, kam jis skiria- 
mas. Tačiau būdamas geras psichologas ir 
pedagogas Seuse nutuokė, jog daugeliu at- 
vejų suprasti reiškia pamatyti. Bet koks 
matymas jau yra „suvokimas kažko“, ką rei- 
kia suvokti. Vaizdas mumyse susidaro spon- 
taniškai — tai mūsų prieities prie tikrovės 
būdas. Prisiminkime Kanto „pažinimo spon- 
taniškumą“, būtent „gebėjimą vaizdiniais pa- 
žinti objektą arba sąvokos spontanišku- 
mu“.?9 Wittgensteinas, nusakydamas (at)- 

vaizdavimo mechanizmą, irgi teigia, jog „vaiz- 
das yra tikrovės modelis“, taigi mes su 
tikrove susiduriame per jos modelį. Vaizdas 
įsiterpia tarp mūsų ir tikrovės, tačiau nėra 
įterpinio tarp mūsų ir vaizdo. Vaizdas yra 
būdas, kuriuo suvokiame tikrovę, ir to su- 
vokimo riba. Vaizdas rodo tikrovę, ir mums 
belieka kontemnpliuoti patį vaizdą, tai reiš- 
kia žiūrėti į jį. Taip vaizdas pajungia mus 
sau, atspindėdamas tikrovės formą kaip 
veidrodyje, bet neleisdamas pamatyti, kas 
yra kitoje veidrodžio pusėje. Mūsų suvoki- 

mas, kad kontempliuojame tikrovę per jos 
atvaizdavimo formą, mus verčia daryti prie- 
laidą, jog galbūt esama dar kažko kito, kas 
galbūt neatvaizduojama vaizdu, bet mes apie 
tai nieko negalime pasakyti. 

Seuse mintis yra glaudžiai susijusi su 
savo išraiška. Kurdamas vaizdą jis sten- 
giasi išreikšti savo abstraktųjį mistikos 
mokslą, suteikdamas jam konkrečią formą, 
aiškiai ir paprastai (at)vaizduodamas ir taip 
(per)duodamas bei (iš)saugodamas savo 
minčių prasmę konkrečiu vaizdu. 

„Prie trigubo apskritimo parašyta: „Diz ist der 
ewigen gotheit wisloses abgruende, daz weder 
anvang hat noch kein ende“ —- „tai beformis 
centras amžinosios Dievybės, neturinčios nei 
pradžios, nei galo“. Štai tas palyginimas: į ramų 
vandenį įmestas akmuo jį sujudina. Pakilusi vil- 
nis bėga apskritimu ir savo judesiu sukelia kitą 
vilnį, šioji vėl trečią ir t. t. Atsiradę apskritimai 
vis didėja. Kartais gali taip atsitikti, kad akme- 
nį smarkiai įmetus, vanduo gali per krantus iš- 
silieti. Tas pirmasis apskritimas reiškia neišse- 
miamą kuriamąją Dievo Tėvo galią: pirmojo 
apskritimo sukeltas antrasis bus Dievo Sūnus, ir 
trečiasis, Tai — abiejų Dvasia, lygiai amžina, 
lygiai visagalė Dvasia. Taigi tie trys apskriti- 
mai reiškia: Tėvą, Sūnų ir Šventąją Dvasią. To- 
je bedugnėje dieviškoji Tėvo prigimtis ištaria ir 
pagimdo Žodį... ir Žodis priima žmogišką pri- 
gimtį. (Prie trečiojo apskritimo matome taber- 
nakulio pobūdžio vaizdą.) 

Kas nori tai konkrečiai regėti, tegu įsivaiz- 
duoja žmogų, iš kurio giliausių širdies gelmių 
išauga panaši figūra, savo žvilgsniu amžinai nu- 
kreipta į savo šaltinį. Tas dvasinis užgimimas 
yra paskutinė visų dalykų ir dvasių priežastis. 
Todėl, pagal mūsų palyginimą, iš didžiojo ap- 
skritimo, reiškiančio amžinąją Dievybę, trykš- 
ta maži rutuliukai, reiškiantys sielų protingumo 
kilnumą. 

Toliau eina užrašas: „Diz ist die personen 
driheit in ussfluzz engelschicher natur“ - „jis 
yra kilniausias dvasinio pobūdžio sutvėrimas“. 
Šalia jo nupieštas demonas ženklina angelų maištą 
bei nupuolimą. 

Žemiau už angelus stovi žmonės, kuriems 
atstovauja viena moteris. Prie jos užrašyta: „Diz 
ist menschlichu geschaffenheit gebildet nach 
der gotheit“ — „pagal Dievo paveikslą sutvertas 
žmogus“. Jis yra apdovanotas laisva valia ir gali 
eiti dviem keliais - geru ir blogu. 

Toji pora - pasipuošusi moteris ir kardu 
apsišarvavęs riteris - simbolizuoja troškimams 
atsidavusius žmones - „Diz ist der welt minne, 
du nimt mit jamer ein ende“ — „tai žemiška 
meilė, kuri baigiasi šiurpulingai“: užnugary jau 
mirtis, pasiruošusi nutraukti abiejų gyvenimo 
siūlą - „Daz ist der tot“ — „tai mirtis“. Yra 
žmonių, kuric bėga nuo to dvasinio prakilnumo, 
kuric užtepa tą spindintį paveikslą ir puola į 
kūniškų šio pasaulio linksmybių glėbį. Ir tuo 
tarpu, kai jic mano taip įsigiję džiaugsmo, atei- 
na Žiauri mirtis ir visa pakerta. O išmintingas 
žmogus, veikiamas tos dieviškos kibirkštėlės 
(Ekharto sąvoka) savo sieloje, kreipiasi į am- 
žinąjį savo šaltinį, atsiskiria nuo visų tvarinių ir 
laikosi vien amžinos teisybės. 

Dvasios sugrįžimo į pirmapradį ryšį su Die- 
vu kelias: 


Pirmasis laipsnis??- šalinimasis nuo pasau- 
lio linksmybių ir nuodėmių; galingas veržimasis 
link Dievo stropia malda, atsiskyrimu ir išmin- 
tingais pratimais dorybėse. Taip kūnas priver- 
čiamas paklusti dvasiai. Paveikslo apačioje pa- 
vaizduota klūpanti, besimeldžianti vienuolė, kuri 
savo rankas surakino savęs išsižadėjimo, aske- 
zės pančiais: „Minen ker wil ich zu got nemen, 
wan diz ist gar cin kurtzes leben“ — „atsigręžiu 
į Dievą, nes gyvenimas yra trumpas“. 

Antrasis laipsnis — su meile ir kantrybe pri- 
imta kančia, kurią suteikia pats Dievas arba Jo 
kūriniai. Matyti, kaip į Dievą atsigręžęs žmogus 
(stovinti moters figūra, ties kurios galva sukry- 
žiuoti kardai) yra strėlių, gyvačių, skorpionų ir 
t. t. - visokių bėdų puolamas: „Ach lug, wie ich 
muz sterben und mit Christus gecrutzet wer- 
den!“ — „oi, žiūrėk, kaip aš turiu apmirti ir su 


* Kristumi būti nukryžiuotas“, t. y. noriai, kantriai 


kentėti visas man Dievo siunčiamas kančias! 

Trečiasis laipsnis - sekti nukryžiuotuoju Kris- 
tumi ir, Jam padedant, tapti Jo mokslo ir gyve- 
nimo atvaizdu. Žmogus turi atsiskirti nuo išori- 
nio pasaulio ir susikaupti. Pavaizduota medi- 
tuojanti moteris, sėdinti vienuoliškoje kėdėje, 
ties kuria parašyta: „Gelassenheit mich berou- 
ben wil, wa min ie waz ze vil“ - „abejingumas 
mane apgaubia“. Ji turi apmąstyti Nukryžiuoto- 
jo kančias (nupieštas Nukryžiuotojo paveiks- 
las), saldų Jo mokslą, taurų Jo gyvenimą; Jam 
padedant, kilti vis aukštyn. Taip bekylant aukš- 
tyn, Žmogaus pojūčiai nuraminami, dvasia ap- 
dovanojama antgamtiniu receptingumu.  Žmo- 
giškoji prigimtis pasikeičia. Tokiu būdu vis la- 
biau siela kyla aukštyn. 

Po to, kai įveikiama pirmoji kliūtis - sielos 
nusigręžimas nuo išorinio pasaulio, panyrama į 
savo sielos gelmę taip giliai, tarsi pačiam sau 
apmirštama. Galiausiai, savimi jau nebesirūpi- 
nant, telieka garbinti Kristų ir dangiškąjį Tėvą, 
nusižeminant prieš visus žmones, - tiek drau- 
gus, tick pricšus. Šiame aukštesniame laipsnyje 
„žmogus, Sūnaus pagalba išsilaisvinęs iš išoriš- 
kumo, esti pačiame Sūnuje, Trejybėje (deus)“ — 
„Hie ist der geist in geswungen und wirt inder 
driheit der personen funden“. Čia stovįs žmo- 
gus sugeba suprasti dalykų esmę. Tačiau jis vis 
dar už pačios Dievybės (divinitas) ribų. 

Vėliau, dvasiniuose reikaluose patyręs žmo- 
gus, pasiekia tokį tobulumo laipsnį, kuriame kū- 
no pojūčiai, anksčiau buvę perdaug ryškūs ir pro 
viską prasiveržiantys, dabar visiškai nurimsta. 
Siela tarsi visiškai netenka savo galių, žmogiško- 
ji prigimtis tarsi pradingsta, - žmogaus siela ap- 
dovanojama Dievo teikiama galia. Žmogus, nu- 
stojęs savo žmogiškosios prigimties, patenka į tą 
apskritimą, kuris reiškia amžinąją Dievybę ir 
tampa dvasiškai tobulu žmogumi. Didžiausias žmo- 

gaus dvasinis turtingumas pasireiškia tuo, kad 
paveiktas dieviškosios galios, jis pakyla į aukš- 
čiausią savo sielos dvasinį lygį, kur tiesiogiai 
patiria Dievo veikimą. Tokioje dvasinėje būse- 
noje žmogus sugeba įžvelgti dalykų esmę. Sūnaus 
pagalba išsivadavęs iš išoriškumo, dabar yra su- 
sivienijęs su Sūnumi, tačiau vis dar tebėra už 
Dievybės ribų ir visus dalykus tesugeba jų Sutvė- 
rėjo duotame pavidale regėti. Šią būseną būtų 
galima pavadinti sielos persikėlimu, nes čia ji yra 
virš laiko ir erdvės, ir meilingu regėjimu ji yra 
Dieve išnykusi, paskendusi. „Ich bin in got ver- 
gangen, nieman kan mich hie erlangen“ — „Die- 
vuje sutirpau, ir niekas manęs nebegali pasiekti“, 
parašyta prie atskirai stovinčio žmogaus, kuris 
toliau grįžta į Dievo Tėvo glėbį. 

O kas sugeba dar labiau nuo savo prigimties 
atsipalaiduoti ir kuriam dar ypatingiau Dievas 
padeda, kaip Jis padarė, pvz., šv. Pauliui ir kas, 
pasak šv. Bernardo, ir dabar dar tebėra galima, - 
to dvasia yra nuvedama ten, kur vien savo jė- 
gomis jis niekada nebūtų pakliuvęs. Ten ji ap- 
ima jį patį ir visus dalykus visa reginčiu nežino- 
jimu; ten nebėra nei formų, nei įvairovės, ten 
kartu su Trejybe jis panardinamas į tos bedugnės 
paprastumą, ir ten jis tikroje tikrovėje patiria 
aukščiausią laimę. Čia nėra nei veržimosi iš 
sielos, nei traukimosi iš viršesančios Dievybės 
pusės, nes pradžia ir pabaiga čia yra į vieną 
susilieję. Siela ekstazėje yra visiškai su Dievu 
susivienijusi.? Žmogus, galiausiai, drauge su Šven- 
tąja Trejybė jis nusviedžiamas į tą bedugnės 
paprastumą, kurį rodo Dievas Tėvas, ir kur ne- 
bėra nei veržimosi iš sielos, nei traukimo iš 
Dievybės pusės. Ekstaze žmogus pasiekė pačią 
Dievybę (divinitas). - „In dem inschlag han ich 
aller ding vergessen, wan es ist grundlous und 
ungemessen“ - „ekstazėje viską pamiršau - Die- 
vybė yra beribė, begalinė, bekraštė“, 
Įsidėmėk dar gerai, mano dukra, visi čia panau- 
doti palyginimai ir vaizdais išaiškinti dalykai 
yra taip toli nuo teisybės, kaip negro juodumas 
nuo saulės šviesumo“*“, 


Seuse siekė vieno tikslo —- kad jo dva- 
sios mokinė atsisakytų ilgų svarstymų ir 
galiausiai ryžtųsi dalyvauti šioje kitų jau 
išbandytoje begalinio tobulėjimo kelionė- 
je. Viskas turi būti išgyventa, vidujai įsi- 
savinta, t. y. ne vien protu suvokiama, bet 
ir patiriama pojūčiais. Todėl Seuse nesi- 
tenkina tik teoriniu žinių perdavimu, bet 
stengiasi vaizdais sužadinti regėjimą, o per 
jį - rasti kelią į širdį. 

Eretas, perduodamas Seuse mistinį mo- 
kymą, siūlo labai atidžiai sekti mintis, ne- 

skaityti Seuse pamokymų paskubomis, ki- 
taip pagalvosime, jog Seuse pasyvia savo 
laikysena ragino, atsisakius bet kokios pa- 
saulietiškos veiklos, susižavėti kvietizmu. 
Tačiau taip nėra. Kad tai įrodytume, Ereto 
nuomone, užtektų Seuse palyginti su jo 
amžininkais persų mistikais, pavyzdžiui, 
Dšela! ed din Rumi, Saadi, Hafiz, Dšami. 
Jie yra sufizmo klasikai, skendintys este- 
tiškai išdailintos erotikos persmelktame mis- 
tiniame epikūrizme. Seuse nebūdinga to- 
kia „saldžių smaguriavimų“ nostalgija: mei- 
lužės švelnių plaukučių, lakštingalų čiul- 
bėjimo, purpurinio vyno rožių sode ir t. t. 
Apskritai Seuse nepriimtinas nei rytietiš- 
ko, nei vakarietiško stiliaus kvietizmas, kurį 
galima įžvelgti prancūzų vyskupo Fenelo- 
no (1651-1715) mokyme. Fenelonas, pasi- 
davęs ispano Molinos poveikiui, mokė sa- 
vo dvasios mokinę Madam Guyon visapu- 
siškai atsiriboti nuo socialinės aplinkos, 
atsipalaiduoti nuo savo pareigų. Tokios 
savotiškos saviizoliacijos ir tam tikro psi- 
chologinio savęs naikinimo Seuse tikrai 
nemokė Elzbietos Stagel. Šiuo klausimu 
Seuse liko ištikimas savo Mokytojui Ek- 
hartui (ir visiems krikščionių mistikams), 
mokiusiam, kad geriau pavalgydinti alka- 
ną, užuot tuo metu panirus į meditaciją. 
Geriau yra palikti ekstazę, net ir tokią, ko- 
kia buvo pagavus šv. Paulių, jei ligoniui 
reikia pagalbos. Dėl meilės palikę tokias 
ekstazes su dar didesne meile patarnausi- 
me vargšams.?* Visas krikščioniškas mo- 
kymas, taip pat ir mistinis, yra ne kas kita 
kaip gyva meilės praktika, atsiskleidžianti 
veikloje. Tai, ką žmogus gauna iš paties 
Dievo, susivienijęs su Juo, turi atiduoti 
kitiems — štai kur yra viso mokymo esmė, 

Seuse širdyje saugojo ir ištikimai vyk- 
dė savo Mokytojo Ekharto žodžius: „ge- 
riau vienas vykdąs Kristaus mokslą, negu 
tūkstantis jį skelbiančių“ (Wger wre ein 
lebemeister denne tsent lesemeister).35 Šie 
žodžiai, ištarti maždaug prieš 700 metų, ne 
tik nepraranda savo reikšmės, bet tampa 
vis aktualesni. 

Seuse mistinio mokymo kalbinė 
(iš)raiška 


Pabaigoje meskime žvilgsnį į Seuse paliki- 
mą: išsami biografija, užrašyta Elzbietos 
Stagel ir redaguota paties Seuse; du trak- 
tatai: „Traktatas apie amžinąją Išmintį“ 
(„Bchlein der ewigen Weisheit“) ir „Trak- 
tatas apie Tiesą“ (,,Bchlein der Wahrheit“), 
laiškų rinkinys ir du pamokslai („Lectulus 
noster floridus“ (Gg 1, 16) ir „Ich verlasse 
die Welt und gehe zum Vater“ (Jn 16, 28)37 

Seuse raštai buvo populiarūs to meto 
religingoje visuomenėje. O į jo Mokytojo 
Ekharto mokslą nuo viduramžių iki pat 
XIX a. buvo žiūrima šiek tiek abejojant. 
Viena vertus, jo mokslas buvo nepriimti- 
nas Bažnyčiai, kita vertus, ne kiekvienas 
buvo pakankamai išsilavinęs, kad galėtų 
teisingai suprasti Mokytojo Ekharto spe- 
kuliatyvųjį mistinį mąstymą. 

Kalbant apie Seuse kaip apie rašytoją, 
gvildenusį teologijos klausimus, Ereto nuo- 
mone, galima teigti jį buvus veikiau lyriką 
nei teologą. Jo raštų mintys dažnai yra 
paimtos iš Tomo Akviniečio, Mokytojo Ek- 
harto ir daugelio kitų jau anksčiau minėtų 
scholastikos ir mistikos atstovų darbų. At- 
kreiptinas dėmesys į dar vieną Seuse bruo- 
žą, Jis, priešingai nei jo mokytojas Ekhar- 
tas, vengė mistinius klausimus paversti 
painia spekuliacija. Yra viena išimtis — 
„Traktatas apie Tiesą“, kuriame Seuse sten- 
gėsi bent šiek tiek pamėgdžioti Ekharto 
stilių, nes to reikalavo pats veikalo suma- 
nymas. „Traktatas apie Tiesą“ skirtas Ek- 
harto mokslui paremti ir jį apginti nuo klai- 
dingų kaltinimų. 

Seuse atsiskleidžia kaip tikras kalbos 
menininkas: jo kalba melodinga ir grakšti, 
nuoširdi ir paprasta. Jis be galo subtiliai ir 
tiksliai atskleidžia giliausias sielos vizijas, 
tapo gamtos ir gyvenimo realybės vaiz- 
dus. Šiuo atžvilgiu Seuse gali konkuruoti 
su Mokytoju Ekhartu ir kai kuomet jį netgi 
pralenkia, pavyzdžiui, mistinės kalbos raiš- 
kos srityje, turint galvoje naujadarus. 


Eretas atkreipia dėmesį į Seuse dažniau- 
siai vartojamus būdvardžius: lėtas, ramus 
(gemahkellich); gražus, puikus (schoen); 
nepaguodžiamas, beviltiškas, niūrus, ny- 
kus (trostlos); švelnus, meilus, malonus, 
gležnas, trapus (zart); širdingas, nuošir- 
dus (herzeklich); vidinis (innerlich); ne- 
apsakomas (unsaglich); bedugnis, nepa- 
matuotas (grundlos); karštas, aistringas 
(inbrnstig) ir t. t., kurie anų laikų sausą 
moralizuojančią kalbą paverčia jausminges- 
ne, švelnesne, vaizdingesne, muzikalesne 
ir artimesne jautriai žmogaus sielos pri- 
gimčiai. Seuse iš prigimties buvo poetiš- 


. kos sielos žmogus. Todėl jo metaforiškoje 


kalboje atsispindi lengvos, viena iš kitos 
plaukiančios palyginimų figūros. Tai ne- 
būdinga gana sunkiai ir aštriai metaforų 
prisodrintai Ekharto ar šiek tiek utilitaris- 
tiškai Taulerio kalbai. Seuse stilistinės prie- 
monės daugiausia skirtos pabrėžti nori- 
mus afektus.3* 

Eretas, remdamasis Heyeriu, konstatuoja, 
jog Seuse raštuose į skaitytojo jausmus 
apeliuojantys sakiniai daug dažnesni nei 
nusakomieji, Pavyzdžiui, „Traktato apie am- 
žinąją Išmintį“ 16 skyriuje, toje vietoje, ku- 
rioje šlovinama Dangaus Karalienė, yra 27 
šaukiamieji ir 16 klausiamųjų sakinių, t. y. 
43 jausmingi sakiniai, paprastų sakinių tėra 
dvidešimt keturi. Trumpai sakant, Seuse 
buvo Ekharto mokinys, permąstytas ir sa- 
vo gyvenimiškąja patirtimi papildytas di- 
džiojo mokytojo mintis perteikęs savitu mis- 
tinės kalbos stiliumi ir forma. 

Seuse turėjo nemaža sekėjų: Ottoną von 
Passau, Morkų von Lindau, Rulmaną Mers- 
viną. Didelę įtaką jis padarė nyderlandie- 
čiams Jonui von Ruysbroekui (1293-1381) 
ir Tomui Kempiečiui (1379-1471). Ruys- 
broekas, buvo Seuse amžininkas, su ku- 
riuo (kaip ir su Tauleriu) palaikė gerus drau- 
gystės santykius, jo mintis ir kalbą naudo- 
jo savo raštams, o jį patį laikė savo ant- 
ruoju aš (alter ego). Tomas Kempietis ypa- 
tingai vertino Seuses „Traktatą apie amži- 
nąją Išmintį“, kurios mintimis rėmėsi, ra- 

šydamas vieną populiariausių savo veika- 
lų - „Kristaus sekimą“ (Imitatio Christi). 
Ne mažiau Seuses traktatu žavėjosi jo tau- 
tietis Gerhardas Grostas (1340-1383), „Trak- 
tatą apie amžinąją Išmintį“ rekomenduo- 
damas skaityti ir kitiems. Netrukus jo vei- 
kalai pradėti versti į kitas kalbas: lotynų, 
prancūzų, italų, anglų ir ispanų. 


Jonas Tauleris - „Lebemeister“ iš 
Strassburgo 


Tauleris yra vienas žymiausių viduramžių 
pamokslininkų, o iš mistikų — pats iškal- 
bingiausias. Trečiojoje mistinėje studijoje 
Eretas pateikia Taulerio biografiją ir 10 pa- 
mokslų (Ereto vertimas ir komentarai). Sto- 
kodamas reikalingos medžiagos, Eretas lan- 
kėsi pagrindinėse Taulerio gyventose vie- 
tose: Strassburge, Kelne, Bazelyje. Jis do- 
mėjosi ne tik archyvuose randama medžia- 
ga, bet ir dvasine atmosfera, kurioje bren- 
do Tauleris. Rašydamas šią studiją dau- 
giausia rėmėsi Denifle, Oehlio ir Lehman- 
no raštais. Autorius prisipažįsta, kad bu- 
vo ypač keblu rašyti Taulerio biografiją, 
nes nekėlė abejonių tik mirties data, o vi- 
sos kitos datos žinomos tik apytikriai. Ta- 
čiau Ereto užmojis — surinkti svarbiausią 
Taulerio kaip mistiko ir pamokslininko min- 
čių branduolį, atskleisti Taulerio asmeny- 
bės būdingiausius bruožus, atsispindin- 
čius jo gyvenime ir veikloje. 

Šiaip ar taip, Tauleris buvo Ekharto mo- 
kinys, nors ne toks karštas ir uolus jo se- 
kėjas kaip Seuse, tačiau dažnai pamoks- 
laudavęs apic „didį mokytoją“ („hoch mcis- 
ter“). Manoma, jog šis „didis mokytojas“ 
ir yra Mokytojas Ekhartas. Kita vertus, 
Tauleris dažnai kritikuoja ir pašiepia mokslo 
vyrus, kuriems buvo priskiriamas ir Moky- 
tojas Ekhartas. Prieštaringi ryšiai siejo Tau- 
lerį ir su Seuse. Seuse buvo tik truputį 
vyresnis už Taulerį, todėl jų mokslo keliai 
buvo bendri. Tačiau, pasak Ereto, jų cha- 
rakteriai tokie skirtingi, kad vargu ar gali- 


ma įsivaizduoti artimesnius jų tarpusavio 
santykius. Seuse buvo be galo uolus as- 
ketas ir visaip vargino bei kankino savo 
kūną. Tauleris tokiam kraštutinumui ir ra- 
dikalumui ne tik kad nepritarė, bet buvo 
labai griežtai prieš jį nusistatęs, — tokią 
nuostatą jis aiškiai išreiškia daugelyje sa- 
vo pamokslų. Jau vien dėl šios priežas- 
ties, Ereto nuomone, „Tauleris Seuses drau- 
gystės jei ir nevengė, tai ir neieškojo“. 
Tačiau, kaip ir Seuse, Tauleris mistiniame 
mokyme ypač stengėsi akcentuoti prakti- 
kos svarbą. 19-ajame pamoksle jis patvir- 
tino gilią Mokytojo Ekharto skelbtą tiesą: 
geriau vienas vykdąs Kristaus mokslą negu 
tūkstantis jį skelbiančių (Wger wre ein 
lebemeister denne tsent Iesemeister), sa- 
kydamas, kad yra „didelis skirtumas tarp 
tų, kurie pagal Šventąjį Raštą gyvena ir tų, 
kurie jį tik skaito““?, 

Praktika ir patirtis yra Taulerio misti- 
nio mokymo pagrindas. Jis šią mintį labai 
aiškiai išsako 45-ajame pamoksle: „Mieli 
vaikeliai, aukštieji dvasininkai ir meisteriai 
(Iesemeister) diskutuoja, kas kilnesnis: pa- 
žinimas ar meilė. Bet aš noriu pašnekėti 
apie gyvenimo meisterius (lebemeister) 
<...> Nėra jokios abejonės, kad meilė yra 
daug naudingesnė nei pažinimas, nes mei- 
lė įeina, o pažinimas turi palikti lauke“*!. 
Tauleris nebuvo linkęs į jokias abstrakci- 
jas, todėl ir kitiems siūlė neprarasti pa- 
grindo po kojomis - juk išganymas remiasi 
tikėjimu, o ne mokslu. Ir apskritai mistinis 
sielos susijungimas su Dievu taip smar- 
kiai pranoksta visą „mokslišką“ suprati- 
mą, jog, anot Taulerio, netgi įgudę Pary- 
žiaus mokslo daktarai nepajėgūs tai su- 
vokti.“* Taip aštriai kritikuodamas Paryžiaus 
mokslo vyrus, Tauleris turėjo galvoje są- 
vo ordino narius, ambicingai siekiančius 
mokslo laipsnių ir aukštų postų. Savo iš- 
didumu ir savimeile jie kenkė ne vien sau, 
bet silpnino ir ordino dvasią. 

Didžiąją savo gyvenimo dalį Tauleris 
praleido Strassburge. Čia jis mokė jaunes- 
niuosius savo ordino narius, ėjo nuodėm- 

klausio pareigas, vedė konferencijas do- 
minikonėms ir sakė pamokslus plačiajai 
žmonių auditorijai, vadovavo „Dievo drau- 
gams“.*“? Į šią margą ir išsiblaškyti linkusią 
auditoriją Tauleris kreipėsi taip kaip ir Ek- 
hartas, ir Seuse, tačiau be pirmojo keiste- 
nybių, nes nemėgo paradoksų, ir be antro- 
jo ekstravagantiškumo, nes visada verti- 
no aukso vidurio kelią. 


Mistinio mokymo sintezė Taulerio 
pamoksluose 


Taulerio mistinio mokslo tikslas —- prakti- 
nis Bažnyčios mokslo ir mistikos pritaiky- 
mas sielos išganymo reikalams. Tauleris, 
kaip ir Ekhartas, svarbiausių dalyku laikė 
sielos dugną (der grunt der selen), šir- 
dies dugną (der grunt des herzen) - sie- 
los vidų, į kurį turime pasitraukti, jeigu iš 
tikrųjų norime Dievą pažinti ir pasidaryti 
Jam artimi. Tiesa, ir išorinėje gamtoje yra 
galimas Dievo pažinimas, bet toks kelias 
yra netiesioginis, ilgesnis, nes gamta tėra 
tik dieviškosios Esybės atvaizdas. Trum- 
piausias kelias į Dievą yra per sielą. Joje 
regime Dievo veidą. Žmogus iš visų kūri- 
nių tik tuo ir išsiskiria, kad pastarieji tiktai 
primena Dievą, o Žmogaus siela pati yra 
dieviškosios Esybės dalis. Žmogaus už- 
davinys — būti vis labiau panašiam į sielos 
viduje glūdintį dieviškąjį idealą. 
Susijungimas su Dievu vyksta trimis 
etapais.“* Pirmasis etapas - apmirti pasau- 
liui. Žengdamas pirmąjį žingsnį Dievo link 
žmogus nusigręžia nuo visko, kas nėra Die- 
vas: nuo pasaulio ir nuo to, ką jame randa, 
galiausiai — nuo savęs paties. Kai nusigrę- 
žiama nuo išorinio pasaulio ir visiškai 
atsižadama**savo valios, tik tuomet Die- 
vas įžengia į Žmogaus gyvenimą. 
Antrasis etapas — tapti esmingam. Dievą 
matyti visame kame, nes, anot Taulerio, 
kas Dievo nemyli ir neieško visuose daly- 
kuose, tas tikrai Jo niekada jokiame dalyke 
neranda, Todėl Žmogus turi visaip Dievo 


ieškoti ir nekreipti dėmesio į tai, kokiu ke- 
liu jis eina ir kaip tie keliai keičiasi. Tikra 
yra, kad tas, kuris neieško, neranda arba 
nepriima Dievo savo namuose ar gatvėje, 
niekada tikrai nepriima Jo nė Bažnyčio- 
je.** Žmogus, nuolat atsigręžęs į Dievą, yra 
didžios esmės, nes dirba tuos darbus, ku- 
rių nori pats Dievas, ir taip, kaip Dievas 
nori, kad jie būtų padaryti. Čia Tauleris 
remiasi Mokytojo Ekharto mistiniu moky- 
mu, kuris šį etapą nusako dar griežtesniu 
apibrėžimu: „Žmonėms neturėtų taip labai 
rūpėti, ką jie daro; veikiau jie turėtų susi- 
mąstyti apie tai, kas jie yra. <...> Kad ir 
kokie šventi būtų darbai, jie anaiptol ne- 
padaro mūsų šventų dėl to, kad jie yra 
darbai, bet kiek mes esame šventi ir turime 
būtį, tiek yra šventi visi mūsų darbai, ar tai 
bus valgymas, ar miegas, ar budėjimas, ar 
dar kas“*". Tačiau būtį ir esmę mes gauna- 
me iš Dievo, mes ją turime būdami vieny- 
bėje su Dievu. 

Tauleris, praktikos meistras, šiame eta- 
pe atskleidžia daugelio žmonių vertinamą 
ir su kiekviena savo veikla siejamą kokios 
nors naudos siekimo elementą: kiek kartų 
žmogus atsiduoda Dievui su meile ir dė- 
kingumu, tiek kartų Dievas jį pasitinka su 
šimtus tūkstančių kartų daugiau dovanų, 
malonių ir paguodos.** 

Trečiasis etapas —- tapti dieviškam. 
Dieviškas žmogus yra tas, kuris yra Dieve, 
ir Dievas jame. Toks žmogus ir pačiu ma- 
žiausiu darbeliu nuveikia tiek, kiek ir pačiu 
didžiausiu; vienas nužengtas žingsnis reiš- 
kia tiek pat, kiek ir keliavimas per plačiau- 
sius vandenynus. Šiame etape dvasia įve- 
dama į paprastą beformį vienumą, kuriame 
nėra jokios įvairovės, daiktiškumo ar juti- 
mų. Šio beformio turto tamsybės negali 
apibūdinti joks žmogus, nes jis nėra palie- 
čiamas jokios minties ir jokio vardo - tai 
grynas buvimas. Siela paskęsta tyroje be- 
dugnėje — Dieve. 

Išsakydamas tokias mintis Tauleris, 
stengėsi būti visų suprastas — juk jis pa- 
mokslininkas ir mokytojas. O jo vieta — 

Bažnyčia, koplyčia, auditorija, kur jis nuo- 
širdžiai ir kilniai paliesdavo klausytojų šir- 
dis. Nemaža dalis išsilavinusios auditori- 
jos leido jam pakilti nuo populiarizacijos 
iki tikrojo mokslo, drąsiai kalbėti filosofi- 
nėmis sąvokomis, svetimų kalbų termi- 
nais, tačiau sakyklos jis niekada nepa- 
vertė katedra ir niekada nesileido į akade- 
minius ginčus, ko nevengdavo Mokyto- 
jas Ekhartas. Didžiausią dėmesį savo pa- 
moksluose Tauleris skyrė klausytojų dva- 
siniam tobulėjimui, ragindamas juos dva- 
siškai atsinaujinti ir tapti visiškai naujais 
žmonėmis. 

Taulerio pamokslų struktūrą determi- 
nuoja jo mistinės mintys. Jos nulemia vi- 
są pamokslų medžiagos dėstymo tvarką. 
Nėra nė vieno pamokslo, kuriame nebūtų 
kokio nors mistinio mokymo akcento. Ypač 
dažnai pamoksluose aptinkamas jau ap- 
tartas dvasinio tobulėjimo laipsniavimas 
supaprastinta minties dėstymo forma, pvz., 
7-ajame pamoksle žmonės pagal savo dva- 
sinį tobulumą skirstomi į: pradedančius 
tobulėti, tobulėjančius ir tobulus;*?51-aja- 
me pamoksle kalbama apie žemesniąsias, 
aukštesniąsias ir aukščiausias Žmogaus 
galias.?? Tobulais Tauleris dažniausiai va- 
dina „Dievo draugus“, kuriuos vienaip ar 
kitaip pamini beveik kiekviename savo pa- 
moksle. 

Kitas dažnai pamoksluose pasitaikan- 
tis mistinis elementas - tai /amsos - švie- 
sos metafora, atskleidžianti Dievo ir žmo- 
gaus santykį pažinimo srityje. Žmogus 
klaidžioja tamsoje, nes negali pažinti Die- 
vo, kuris yra anapus bet kokio sąvokinio 
mąstymo. Šviesa asocijuojasi su pačia Die- 
vybe, kurią įmanoma pažinti tik „nežino- 
jimu“. „Nežinojimas“ šia prasme reiškia 
neoplatoniškąjį Vienio regėjimą, pranoks- 
tantį žmogaus protą ir atsiskleidžiantį tik 
tiems, kurie pasiekia savo sielos gelmes 
ir susivienija su pačia Dievybe. Jokiais 
išprotavimais to padaryti negalima, vien 
sunkia praktika, veikiant pačiai Dvasiai. 
Svarbu pastebėti, kad Tauleris nėra spe- 

kuliatyviosios minties atstovas, todėl daž- 
nai mąsto daugiau vaizdais nei sąvoko- 
mis. Be to, tokio mąstymo reikalavo jo 
klausytojų auditorija. Todėl su regėjimu 
susietų metaforų Taulerio pamoksluose 
randama labai daug. 

Tauleris, būdamas sielų vadovu, rūpi- 
nosi savo pamokslų pritaikomumu prak- 
tikoje. Tai visiškai nerūpėjo Ekhartui. Tau- 
leris labai dažnai savo pamoksluose ak- 
centuodavo tobulėjimo kelyje pasitaikan- 
čias pagrindines ydas, kurių nepašalinus 
vietoj tobulėjimo pasiekiamas atvirkštinis 
rezultatas. Laiku nepastebėta ir neįveikta 
silpnybė po daugelio metų gali tapti „actu 
medaus statinėje“ — tuomet žmogus nusi- 
vilia ne tik savo pastangomis, bet ir visu 
savo gyvenimu.*! Labiausiai smerktinos 
ydos, kurias pastebėjo Tauleris klausyda- 
mas vienuolių išpažinčių: apkalbos, tingi- 
nystė, tuščios garbės siekimas, įvairių iš- 
orinių „blizgučių“ vaikymasis, pavyzdžiui, 
moterų polinkis puoštis ir t. t. Apie šias ir 
kitas ydas Tauleris kalba labai griežtai, pa- 
sitelkęs įvairius palyginimus, tikrus pavyz- 
džius iš gyvenimo, ironiją ir netgi švelnius 
užuojautos žodžius. Apskritai Tauleris sa- 
vo dvasios mokiniams ir mokinėms siūlo 
tapti „vyrais“3žir su didžiausia ištverme 
siekti aukščiausių tobulumo viršūnių. Va- 
lios lavinimą Tauleris laiko vienintele tei- 
singa askezės rūšimi. Daugelyje vietų jis 
smerkia šiame straipsnyje jau minėtą Seu- 
se jaunystėje praktikuotą griežtą „kūno ma- 
rinimo“ askezę, vadindamas ją tuščiu eks- 
travagantiškumu. 

Nuolat turėdamas omenyje praktinį dva- 
sios tobulėjimą Tauleris vengė tuščiai fi- 
losofuoti apie Dievą - Dievybės esmę, ta- 
čiau negalėjo paslėpti poveikio, kurio dė- 
ka susiformavo jo paties mistinis moky- 
mas. Pavyzdžiui, 46-ajame pamoksle Tau- 
leris labai aiškiai išdėsto Pseudodionizo 
(juo sekė tiek Ekhartas, tiek Seuse) nega- 
tyviąją teologiją (theologia negativa), kuri 
skelbia Dievą esant aukščiau visų katego- 
rijų ir anapus visų sąvokų. Ši pamokslo 

vieta — Taulerio mistinio mokymo kulmina- 
cija, tai jo paties suvokta ir išdėstyta mis- 
tinio mokslo esmė: „Mielas vaikeli, tame 
nepažįstamame Dievuje ieškok savo ramy- 
bės, ne pajautime ar apreiškimuose. <...> 
Nuolankiai laikykis to tyrojo savo „nic- 
ko“, kuris tu iš tikrųjų ir esi. Jeigu iš viso 
kas būtų, tai yra Jo, o ne tavo. Ir nekreipk 
dėmesio į nieką, kas galėtų į tave įsiskverbti. 
Viskas turi būti beformiška, neapčiuopia- 
ma, nevaizdu, viršesmiška. <...>. Visiškai 
kukliai laikykis savo paslaptingojo, nepa- 
žintojo Dievo ir neįsivaizduok, kad tu esi 
toks žmogus, kuris tą didįjį, nepažįstamąjį 
ir paslaptingąjį Dievą kaip nors galėtum 
pažinti. Visame savo veikime ir poilsyje 
nesitikėk ir nelauk kokio nors apreiškimo 
ar pajautimo“??. Tai tinka visiems žmonėms, 
trokštantiems įžengti į Dievo paslaptingu- 
mą: jie negali turėti kokio nors juos apsun- 
kinančio turto, tik beformį, bevardį, pa- 
slaptingą Dievą. Tauleris mokė, kad jei no- 
rime, jog Dievo malonė pasiektų mūsų sie- 
lą, savo esme turime būti „niekas“, nes 
mūsų pretenzijos būti „kuo nors“ trukdo 
Dievui atlikti mumyse savo kilnų darbą. 

Eretas pastebi, kad Tauleris savo pa- 
moksluose dažnai cituoja scholastikos at- 
stovus: pirmiausia Tomą Akvinietį, Hugo- 
ną Senviktorietį, šv. Bernardą, šv. Anzel- 
mą Kenterberietį. Iš Bažnyčios Tėvų dau- 
giausia minimi šv. Augustinas, šv. Griga- 
lius Nysietis, Origenas; iš graikų filosofų — 
Platonas, Aristotelis ir Proklas. Pranciško- 
nų mokslininkų Tauleris necituoja. Iš mo- 
terų mistikių cituojama vienintelė Hilde- 
garda Bingenietė. Kokia Taulerio pamoks- 
lų reikšmė? 

Pagrindinės Taulerio pamokslų klausy- 
tojos buvo vienuolės. Vienuolėms sakomi 
pamokslai buvo vadinami collatio.“* Col- 
lationes buvo skirti vienuoliškų pareigų 
aiškinimui ir jų tobulinimui, todėl šių pa- 
mokslų turinys yra gana aiškiai apibrėž- 
tas. Senesniuose leidimuose minimi 144 
šio pobūdžio Taulerio pamokslai. Eretas, 
remdamasis geriausiais dominikonų ordi- 


no mistikos žinovais, Strassburgo profe- 
soriumi K. Schmidtu, dominikonu Denif- 
le, Vetteriu, taip pat Oehliu ir W. Jehma- 
nu, kurie 1910 m. išleido Taulerio pamokslų 
rinkinį moderniąja vokiečių kalba, auten- 
tiškais laiko 81 Tauleriui priskiriamą pa- 
mokslą.** Ne visi Tauleriui priskiriami teks- 
tai buvo jo paties ranka užrašyti, nes pa- 
mokslai buvo, pavyzdžiui, stenografų su- 
žymėti ir jų tekstai tik vėliau vienuoly- 
nuose atkurti. Vargu ar pats Tauleris tik- 
rino savo pamokslų stenogramas. Todėl 
visi turimi pamokslai teikia tik miglotų ži- 
nių apie Taulerį. 

Eretas atkreipia dėmesį, kad yra tikrų ir 
netikrų jo raštų vertimų į lotynų, italų ir 
olandų kalbas, Labiausiai vertinami Suriaus 
1548 m. į lotynų kalbą išversti Taulerio 
pamokslai, kurie vėliau vėl buvo verčiami 
į vokiečių kalbą - 1621 m. Danieliaus Su- 
dermanno, laikantis protestantiškos dva- 
sios, ir 1660 m. karmelito Karolio iš Šv. 
Anastazo pagal katalikišką dvasią. 

Taulerio pamokslai buvo žinomi ir po- 
puliarūs visais viduramžiais. Jis buvo žino- 
mesnis ir mėgstamesnis už Seuse ir netgi už 
Mokytoją Ekhartą. Surius mano, kad Taule- 
ris buvo toks patrauklus, kalbėjo be galo 
paprasta kalba.*“Jį vertino ne tik katalikai, 
bet ir protestantai. Prie tokio populiarumo, 
be abejo, buvo prisidėjusi ir pati Bažnyčia, 
kuriai Taulerio aiški, nekelianti abejonių mis- 
tika labiau patiko nei panteizmu dvelkiąs 
Ekharto ar egzaltuotas Seuse mokymas. Mo- 
kytojas Ekhartas buvo pavojingas teoreti- 
kams, o Seuse — praktikams. 

Taulerio mistinis mokymas laikomas tiltu, 
vedančiu iš viduramžių į baroko laikotar- 
pio mistiką (Jokūbas Bhme (1575-1577), 
Jonas Scheffer - Angelas Silezijus (1524- 
1577) ir kt.) ir į pietizmą (Pilypas Jokūbas 
Speneris (1635-1705), Augustas Herma- 
nas Francke (1663-1727), Johannas Alb- 
rechtas Bengelis (1687-1752)), turėjęs di- 
džiulę įtaką klasikams (Klopstockui, Her- 
deriui, Wielandui ir Schilleriui), taip pat ir 
naujausiųjų laikų mistikai. 

Išvados 


1. J. Eretas viduramžių mistinę literatūrą 
atranda kaip laiku neįvertintą dvasios Įo- 
bį. Ši metafora nurodo mistinės literatūros 
objekto kitoniškumą. Pagrindiniai mistinės 
literatūros veikėjai — mistikai - kitaip ma- 
to ir suvokia aukščiausiąją Tiesą nei jos 
ieškotojai mokslininkai-teoretikai. Mistikai 
kalba apie tikrovės pažinimą ne kalbėda- 
mi apie ją, o rodydami kelią, kuriuo kiek- 
vienas pats turi nukeliauti iki tikrovės, o 
nukeliavęs pats ir ją ir patirti, nes tik tuo- 
met bus įmanoma suprasti tai, kas ir turėtų 
būti suprasta. 

2. Įvadinėje Ereto studijoje „Iš misti- 
kos istorijos. Trumpa mistikos istorijos ap- 
žvalga nuo primityviųjų tautų iki Eckhar- 
to“ aiškiai skiriamos dvi dalys: nekrikš- 
čioniškoji ir krikščioniškoji mistikos isto- 
rija. Paskutinė šio veikalo dalis skiriama 
viduramžių vokiečių mistikai, kurią Ere- 
tas drąsiai vadina dominikonų mistika. 
„Trumpoje mistikos istorijos apžvalgoje“ 
aptarti filosofai (nuo antikos laikų) turėjo 
tiesioginės įtakos Mokytojui Ekhartui ir jo 
sekėjams Seuse ir Tauleriui. 

3. J. Eretas savo pirmąją mistinės lite- 
ratūros studiją skiria Ekharto mokiniui Seuse 
ir Seuse dvasios mokinci Elzbietai Stagel. 
Elzbieta Stagel nusipelnė dėmesio, nes pa- 
rašė išsamią Scuse autobiografiją. Šioje 
studijoje daug sužinome apie Seuse misti- 
nį mokymą. Seuse laikomas mistikos po- 
etu. Jis mėgo mintis reikšti vaizdais. Kur- 
damas vaizdą, šis mistikas stengiasi iš- 
reikšti abstraktųjį mistikos mokslą, suteik- 
damas jam konkrečią formą, aiškiai, paprastai 
atvaizduodamas ir taip (per)duodamas ir 
(iš)saugodamas savo mintis konkrečiu vaiz- 
du. Kadangi vaizdas rodo tikrovę, belieka 
kontempliuoti patį vaizdą, tai reiškia - žiū- 
rėti į jį. Kontempliuojant tikrovę per jos 
atvaizdavimo formą, atsiranda prielaida, jog 
galbūt esama dar kažko kito, kas galbūt 


neatvaizduojama vaizdu, ir apie ką nieko 
negalima pasakyti. 

4. Antroji mistinės literatūros studija, 
skirta Henrichui Seuse, tik papildo pirmąjį 
veikalą. Jame Eretas pateikia išsamesnę ir 
platesnę Seuse autobiografiją ir vieną iš 
jo traktatų - „Traktatą apie tiesą“, kuriame 
sprendžiami spekuliatyviosios mistikos 
klausimai. Čia turime galimybę susipažinti 
su Ereto iš senosios vokiečių kalbos į lie- 
tuvių kalbą išverstu Seuse traktatu, gi- 
nančiu pagrindines Mokytojo Ekharto te- 
zes jo byloje. 

5. Trečioji mistinės literatūros studija 
skirta Tauleriui. Tauleris yra vienas žy- 
miausių viduramžių pamokslininkų, o iš mis- 
tikų — pats iškalbingiausias. Tauleris ne- 
buvo linkęs į jokias abstrakcijas, vertino 
aukso vidurio kelią. Ypač vengė dviejų 
pavojų: per didelio intelektualizmo ir spe- 
kuliacijų (tai būdinga Ekhartui), per griež- 
tos kūno askezės (tai būdinga Seuse). Sa- 
vo pamoksluose nuolat pabrėždavo, jog 
mistines tiesas labiau reikia ne protu su- 
vokti, bet pritaikyti savo gyvenimo prak- 
tikoje, t. y. ne žinoti apie Dievo veikimą, o 
jį patirti. 

6. Seuse ir Tauleris širdies gelmėse sau- 
gojo ir ištikimai vykdė savo Mokytojo Ek- 
harto pagrindinę mintį: geriau vienas, vyk- 
dąs Kristaus mokslą, negu tūkstantis jį 
skelbiančių (Wger wre ein Iebemeister 
denne tsent lesemeister). Šie mistikai ir 
mokytojai kalba apie tikrovės pažinimą ne 
tam, kad sukurtų dar vieną mokslinę teori- 
ją, bet kad išmokytų gyventi nepridengtą 
etiketėmis ir kaukėmis, ne paviršutinišką, 
bet tikrą, dėmesingą ir atvirą gyvenimą, 
sutelktą į dabarties akimirkos patirtį. 

7. Remiantis Ereto mintimis, galima teigti, 
jog šis mistinis mokymas, atsiradęs XIV 
amžiuje, nėra pavaldus konkrečiam laikme- 
čiui, jo esmė nesikeičia, jis ne tik lieka 
reikšmingas, bet ir tampa vis aktualesnis 
siekiantiems gyventi dvasinį gyvenimą. 

' Grinius J. J. Eretas — iniciatyvos ir stiliaus 
mokytojas // Vilnius: Aidai. 1957. Nr. 1. P. 
21-25. 

* Grinius J. Veidai ir problemos lietuvių liter- 
atūroje I. Roma: Lietuvių Katalikų Mokslo 
Akademija. 1973. P. 270. 

> Grinius. Ten pat. P. 274. 

* Ten pat. 

3 Šie du poetai literatūros kritikų nebuvo vien- 
odai vertinami. Dantės asmuo ir kūryba buvo 
aprašomi ir šviesiomis, ir tamsiomis spalvos, 
t. y. vieni kritikai Dantę aukštino, kiti jį 
žemino, tačiau Goethes literatūros kritikai 
kažkodėl nedrįso taip drąsiai ir atvirai vertin- 
ti, jis buvo tiesiog garbinamas. 

“* Eretas J. Heinrichas Seuse ir Elsbieta Stagel. 
Kaunas: Šviesa. 1929. P.VI. 

? Mokslininkas, bandydamas paaiškinti jį su- 
pantį pasaulį, vartoja sąvokas. Sąvoka (vok. 
Begri/f - pagriebti, nutverti) implikuoja į grie- 
bimo judesį nukreiptą sąmonės būseną. Protu 
pagriebti suobjektintą tikrovę - tai mokslinin- 
ko santykis su pasauliu. Kitaip tariant, griebi- 
mo judesiais mokslininkas siekia įsitvirtinti 
savo suobjektintame (sukurtame) pasaulyje ir 
tuo pačiu jį tarsi užvaldyti. Sąmonei užvaldžius 
tokį suobjektintą pasaulį, keičiasi ir paties 
žmogaus cgzistencija: objektyviame pasaulyje 
žmogus cgzistuoja kaip daiktas šalia kitų daik- 
tų. Objektyviame pasaulyje Žmogus egzistuoja 
savo noru atsitraukęs nuo tiesioginio santykio 
su išgyvenama tikrovės konkretybe, ją ste- 
bėdamas pro šalto ir išdidaus teorinio proto 
šydą. 

Graikų kalboje mystikos — paslaptingumas; 

mycin — užmerkti akis. Žodžiai „mistika“, 

„Mistinis“, „mistinė patirtis“, „mistinė są- 

monė“, „mistinė idėja“ yra labai įvairiai aišk- 

inami. Mistika — iš tiesų labai miglota ir klam- 
pi sritis, savo gelmė pranokstanti žmogiškąjį 
supratimą. 

Analizuojant aukščiausią religinę patirtį — 
mistinę patirtį išryškėja būtent kontingencijos 
(žodžiu „kontingencija“ žymime tai, kas fak- 
tiška ir atsitiktina, kaip to, kas logiškai būtina 
ir dėsninga, priešybę) problema, kurioje nėra 
jokios loginės būtinybės. Šis aukščiausios re- 
liginės patirties fenomenas sugriauna griežtojo 
mokslo teiginį, jog neegzistuoja jokia laisvė 
už loginio proto ribų, paneigia mokslinių ar- 
gumentų galios savaime suprantamumą. Mist- 
inė tiesa ne tokia, kokia tariasi esanti, nes ji 
nesiremia nei protu, nei subjekto kuriama il- 
iuzija, ji tiesiog yra, jai nercikia įrodymų. 
Galbūt todėl daugelis mokslininkų į mistinius 


reiškinius žvelgia su dideliu nepasitikėjimu ir 
įtarumu. Sunku ką nors tikra pasakyti apie tai, 
ko neapima logika ir protas. Todėl misticiz- 
mas dažnai yra painiojamas su okultizmu, 
paranormaliais ar kitais sunkiai suvokiamais 
reiškiniais. 

* Underhill E. Mysticism. New York: The Mac- 
millan Company. 1960. P. 4. 

9 Eretas. Elsbieta Stagel. P. VII. 

" Eretas J. Iš mistikos istorijos // Religijos mokslo 
laikraštis SWTHR. Kaunas. 1928. Nr. 2. P. 105, 

12 Ten pat. 

5 Ten pat. 

4 Viduramžių filosofinė kryptis, teigianti, kad 
sąvokos (universalijos) tėra bendrieji vardai 
įvairiems daiktams ir jų savybėms žymėti. 

5 Viduramžių idealistinės filosofijos kryptis, 
tvirtinusi, kad bendrybės (universalijos) egzis- 
tuoja savarankiškai, realiai, nuo sąmonės ne- 
priklauso ir yra pirminės atskirybių atžvilgiu. / 
Šiuolaikinės idealistinės filosofijos gnoscolog- 
inė koncepcija, pripažįstanti objektyvios re- 
alybės egzistavimą nepriklausomai nuo są- 
monės. 

'* Bajorų kilmės vienuolė Hildegarda Bingenietė 
(1098-1179) žinoma kaip vienuolynų organi- 
zatorė ir Dievo žodžio skleidėja Vokietijoje. Ji 
religiniais reikalais susirašinėjo su popiežiais, 
imperatoriais ir šiaip svarbiais asmenimis (pvz., 
su šv. Bernardu Klervicčiu), daug laiko skyrė 
gamtos tyrinėjimui. Ji vadinama pirmąja vok- 
iečių gamtos mokslininke ir gydytoja. Taip pat 
žinoma kaip vokiečių misticizmo pradininkė, 
Hildegarda buvo apšviesta antgamtinės šviesos 
ir patyrė stebuklingų regėjimų. Svarbiausias jos 
mistinis veikalas Scivias 1513 m. išleistas 
Paryžiuje. | 

" Dar labiau mistikoje atsiskleidžia dominikonų 
mokslo veikiama Mechtilda Magdeburgictė 
(1210-1301). Eidama 12-uosius metus paju- 
to, jog yra kviečiama pasišvęsti dvasiniam 
gyvenimui. Magdeburge gyvenusi kaip beginė, 
t. y. panašų į vienuolių gyvenimą, bet nedavu- 
si įžadų ir turėjusi teisę grįžti į pasaulį, vėliau 
įstojo į cistersų vienuolyną Helftoje. Nuo 1250 
m. jos surašyti regėjimai surinkti į veikalą 
„Das fliessende Licht“, parašytą vokiečių 
kalba. Šis veikalas yra vienas svarbiausių vok- 
iečių mistikos istorijoje. 

* Eretas. Iš mistikos istorijos. SWTHR P. 105, 

5 Šioje vietoje gali kilti klausimas: kuo susijęs 
šv. Pranciškus su Ekhartu ir jo mokiniais? 
Viena aišku, kad pranciškonų įkūrėjas Pranci- 
škus Asyžietis (1182-1226), gyvenęs anksčiau 

už Mokytoją Ekhartą, Seuse ir Taulerį, tikrai 
jiems buvo gerai žinomas jau vien dėl to, kad 
praėjus šimtmečiui po šv. Pranciškaus mirties 
jo sekėjai pranciškonai buvo pagrindiniai 
Ekharto kaltintojai jo byloje. 

** Eretas J. Heinrichas Seuse (Suso). Kaunas: 
Šviesa. 1929. P. 3. 

" Eretas. Elsbieta Stagel. P. 8. 

* Mistinis kelias yra nepaprastas. Jis gali nuves- 
ti į aukščiausią laimę ir į didžiausią nusiminimą 
ar nelaimę. Pastaruoju keliu nueita ten, kur 
neturėta gerų dvasios mokytojų. Praktika ir 
teorija rodo, kad mistikai būtinai reikia dogmų 
ir tinkamų vadovų. Visos didžiausios mistikos 
srovės vadovavosi šiomis taisyklėmis, todėl 
dažniausiai tenka kalbėti apie mistikų poras. 
Vokietijoje Margaritą Ebner globojo Henrichas 
von Nėrdlingen, Mechtildą Magdeburgietę - 
Henrichas von Halle. Šv. Jeronimas IV a. pab. 
Romoje globojo nemaža moterų mistikių: Mar- 
celą, Paulą ir jos dukteris, Eustachiją, Blasilą. 
XVI a. Ispanijoje šv. Teresę globojo šv. Petras 
Alkantarietis ir šv. Kryžiaus Jonas. XII a. 
Prancūzijoje t. Claude de la Colombiere — Mariją 
Margaritą Alecogue. Tačiau toks vadovavimas 
kartais duodavo ir neigiamų rezultatų: 1699 
m. Fenelonas buvo pasmerktas už savo dva- 
sios dukters skelbiamą kvietizmą. 

> Įdomu, kad Ekharto pamokslų klausydavosi 
Strassburgo ir Kelno vienuolės, tačiau net Švei- 
carijoje, kur Ekhartas niekada nedėstė ir savo 
pamokslų ten nesiuntė, jų buvo pakankamai. 
Pamokslų platinimo darbą paprastai atlikdavo 
jo klausytojos. Iškart pasižymėjusios svarbiau- 
sias pamokslo mintis vėliau papildydavo tek- 
stą, todėl dažnai atsirasdavo netikslumų, neaiš- 
kumų ir net didesnių klaidų. Užrašinėjimo darbą 
atlikdavo ne viena vienuolė ar beginė ir ne 
viename vienuolyne, todėl pamokslų turinys ir 
forma buvo atkuriama labai nevienodai. Tačiau 
tuo viskas nesibaigdavo. Trokšdamos dvasinio 
peno seselės sau darydavo šių užrašų nuorašus. 
Tokie nuorašai nuo originalaus teksto ir stil- 
iaus dar labiau nutolę, jų tekstas būdavo iš naujo 
redaguojamas, nes kiekvienas jį taikydavo sau. 


Taigi galiausiai pasikeisdavo ne tik pamokslų 


turinys, bet ir forma. 

Pamokslų iškraipymo pavojus nebūtų buvęs 
toks didelis, jei ne savita Ekharto kalbėsena. 
Jis dažnai kalbėdavo paradoksais, negirdėtais 
palyginimais, rizikingomis alegorijomis. Tai 
iš pirmo žvilgsnio atrodydavo nesuderinama 
su Bažnyčios mokymu. Tai, ką jis pasakydavo 
oratoriniais ir stilistiniais sumetimais, publika 
dažnai priimdavo kaip naujo mokslo skelbimą. 
Tačiau Ekharto pamokslai buvo pirmieji užra- 
šai vokiečių liaudies kalba, apimantys sudėtin- 


gus teologinius ir filosofinius klausimus. Pam- 
okslų perrašinėtojos daug prisidėjo prie savo 
krašto literatūros ir Bažnyčios mokslo popu- 
liarinimo. Tuo tarpu mokslo vyrai savo veika- 
lus rašė tik lotynų kalba. 

Išskyrus trumpą Seuse autobiografiją, kurią 
Seuse kažkada papasakojo gabiai savo mokinei 
Elzbietai, o ši išgirstas žinias slapta rūpestin- 
gai surašė, pirmoji studija visa skiriama Elzbi- 
etos mistinio kelio atskleidimui. Tačiau ska- 
itydami apie šios vienuolės tobulėjimą labai 
daug sužinome apie Scuse mistikos mokymą. 
Šioje studijoje Eretas atskleidžia Seuse mistin- 
io mokymo pagrindą, nes būtent iš to, ko 
Seuse mokė Elzbietą, sužinome, kuo gyveno 
jis pats. Antra mistinės literatūros studija, 
skirta Henrichui Seuse, tik papildo pirmąją 
studiją. Joje Eretas nepateikia apibendrintos 
Seuse mistinio mokymo analizės, tik dar kartą 
pristato išsamesnę ir platesnę Seuse auto- 
biografiją ir vieną iš jo traktatų — „Traktatą 
apie tiesą“, kuriame sprendžiami spekuliatyvi- 
osios mistikos klausimai. Čia turime galimybę 
susipažinti su paties Ereto iš senosios vokiečių 
kalbos į lietuvių kalbą išverstu Seuse traktatu, 
skirtu apginti pagrindines Mokytojo Ekharto 
tezes jo byloje. Ekharto tyrinėtojai studijavo 
šį Seuse traktatą lygindami, kiek jis sutinka ar 
nesutinka su inkriminuotomis Ekharto tezė- 
mis. Eretas šiose (I ir II) studijose daug kur 
mini Mokytoją Ekhartą, Tauleris taip pat 
nelieka nepastebėtas. Taigi autorius visose 
savo mistinės literatūros studijose nori išlaikyti 
glaudų ryšį tarp šių trijų, ypač jį dominusių, 
viduramžių dominikonų pamokslininkų, žymių 
asmenybių ir vokiečių mistikos formatorių. 

* Eretas. Elsbieta Stagel. P. 17. 


5 Eretas. Ten pat. P. 46. Originalo kalba ska- 
mba taip: „Der mensch mag in zit dar zu ko- 
mmen, daz er sich verstand eins in dem, daz 
da nicht ist aller der dingen, dice man besinnen 
alder geworten mag; und daz nicht nemmet 
man nach verhengter wisc got, und ist an im 
selber cin aller weslichostes iht" (Heinrich 
Seuse. Deutche Schriften. Hersg. von Dr. K. 
Bihlmeyer. Stuttgart: W. Kohlhammer. 1907. 
P. 342). Vertimas į šiuolaikinę vokiečių kalbą: 
„Der Mensch vermag in dieser Enderzeit dahin 
zu gelangen, das er sich eins begreiftin dem, 
das da ist ein Nicht aller Dinge, dic man ver- 
stehen oder in Worten aussprechen kann, Und 
dieses Nicht nennt man nach allgemeiner 
Ūbereinstimmung Gott, und das ist an sich 
selber cin allerwesenhaftes Sein" (Heinrich 
Seuse. Deutche mystische Schrifien. Hersg. 
von G. Hofmann. Dūsseldorf: Patmos-Verlag. 
1966. P. 346). 

* Eretas. Heinrichas Seuse. P. 36. „Traktatas 
apie tiesą“ — P. 33-60. Taip pat žr. Heinrich 
Seuse, Deutche Schriften. P. 329. Šiuolaikinė 
vokiečių kalba tai skamba taip: „Dies nenne ich 
dic ewige ungeschaffene Wahrheit“. Heinrich 
Seuse. Deutche mystische Schriften. P. 334). 

" Čia Seuse susiduria su tais pačiais sunkumais, 
kurie anksčiau buvo kilę Dantei (1265-1321), 
savo veikale „Dieviškoji komedija“ („Divina 
Commedia“) bandžiusiam aprašyti Dievą ir 
dangų: dalykus, kuriems jokie vaizdai (kad ir 
geriausi) netinka. Vėliau šiuos sunkumus patyrė 
Miltonas (1608-1674), rašydamas veikalus 
„Prarastas rojus“ („Paradise Lost“) ir „Sugrą- 
žintas rojus“ („Paradise Regained“), Klop- 
stockas (1724-1803), sukūręs veikalą „Mesi- 
jas“ („Messias“), ir dar daugybė kitų. Seuse, 
būdamas teologas, patenka į žymiai sudėtin- 
gesnę situaciją negu minėtieji poetai. Paaišk- 
inti sąvokas yra daug sunkiau nei sukurti 
žmogui suvokiamus vaizdus. 

* Vaizdingumas yra Seuse idealas: jis savo mint- 
is ne tik reiškia vaizdinga kaba, bet jas ir 
nupiešia. Piešė jis ne taip kaip tikras profe- 
sionalas, bet kaip knygos autorius, norėdamas 
tekstą padaryti aiškesnį ir suprantamesnį. 
Priskaičiuojama 12 tokių aiškinamojo pobūdžio 
Seuse paveikslų, išleistų dar prieš jo mirtį 1366 
m. kartu su jo raštų rinkiniu „Exemplar“. Ši- 
ame rinkinyje savo piešinių tikslą Seuse apibū- 
dina taip: „Šie dangiškieji (savo siužetais) 
paveikslai, kurie vienur kitur čia randami, yra 
tam, kad iš savo pojūčių išlaisvintas ir viduje 
susikaupti besistengiąs dieviškasis žmogus 
nuolat turėtų tai, kas jį nuo šio apgaulingo, 
žemyn traukiančio pasaulio, vėl ragintų kilti 
link meilingojo Dievo“ (Eretas. Heinrichas 
Seuse. P. 29.). 

* Eretas. Elsbieta Stagel. P. 40. 

* Kantas I. Grynojo proto kritika. Vilnius: 
Mintis. 1996, P. 98. 

" Vitgenšteinas L. Rinktiniai raštai. Vilnius: 

Mintis. 1995. P. 48 (2.12). 

Visi mistikai kalba apie „vidinio kilimo 
laipsnius“. Ne visada jie yra vienodi, turint 
galvoje jų skaičių ir pavadinimus, tačiau iš 
esmės atspindi tuos pačius svarbius dalykus: 
susikaupimą (nusigręžimas nuo išorinio pa- 
saulio, sielos apsivalymas), pasinėrimą į sie- 
los gilumą (sielos apšvietimas) ir Dievo regėji- 
mą arba su Juo susivienijimą (sielos apsvaigi- 
mas — ekstazė). Seuse laipsniai irgi maždaug 
atitinka šią schemą. 
> Pora šimtų metų vėliau už Seuse šv. Kryžiaus 

Jonas šį procesą vadina „tyru perkeitimu (trans- 
formatio, Umgestaliung) Dievuje“. Dievas toki- 

ai sielai suteikia viršgamtinį savo buvimą tokiu 

būdu, kad ji tampa panaši į Dievą ir įgyja tai, 
ką turi Dievas... Visa tai įgijusi siela mano la- 
biau esanti Dievas negu siela. Tačiau perkeista 
siela vis dėlto nepraranda natūralaus savo 
skirtingumo nuo Dievo prigimties. 

Seuse kiekviena proga pabrėžia, kad net ir 
tokiame susijungime ir Dievas ir siela pasilie- 
ka su savo prigimtimi, t. y., kad žmogus dėl to 
netampa Dievu. Šia prasme jis neseka Ekhar- 
tu, linkusių manyti, kad siela esanti pilnai sud- 
ievinama (wird vergottet). 

* Seuse piešinys ir jo paaiškinimas pateikiamas 
pirmoje mistinės literatūros studijoje (Eretas. 
Elsbieta Stagel. P. 32. 41-42. 52-53. F. To- 
bino nuomone, Seuse piešinys galėjo būti nupi- 
eštas 1360-1366 metais. Šio paveikslo re- 
produkcija yra saugoma Strassburgo naciona- 
linėje bibliotekoje (žr. Henry Suso. Translat- 
ed, edited and introduced by Frank Tobin, 
preface by Bernard McGinn. New York: Paulist 
press. 1989, P. XV.). 

* Eretas. Elsbieta Stagel. P. 41. 

* Eretas. Ten pat. P. 41. 

*7 Apie šiuos du pamokslus J. Eretas neužsimena. 

3 Plačiau apie tai skaityti: Eretas J. Meister 
Eckehartas iš Hochheimo. Kaunas: Šviesa. 
1930. P. 126-128, 

* Eretas. Ten pat. P. 11. 

“ Eretas. Ten pat. P. 91. Originalo kalba: „Ist 
ein groBer Unterschied zwischen denen, die 
Heilige Schrift leben, und denen, die sie nur 
lesen“ (Johannes Tauler. Predigten. Hersg. von 
G. Hofmann. Freiburg: Herder-Verlag. 1961. 
P. 135), 

*“ Eretas J. Jonas Tauleris iš Strassburgo. Kaunas: 
Šviesa. 1930. P. 15. Originalo kalba: „Meine 
Lieben! Die groBen Gotteslehler und die Lese- 
meister streiten sich ūber die frage, ob Erkennt- 
nis oder Liebe <...> wichtiger und edler sei. Wir 
aber Wollen hier jetzt sprechen von den Leb- 
emeister“ (Johannes Tauler. Predigten. P. 
389). 

* Eretas, Tauleris. P. 12. 


“ „Dievo draugai“ atsirado smunkant Bažnyčios 
prestižui. Šie žmonės stengėsi stiprinti religinį 
gyvenimą savo aplinkoje. „Dievo draugai“ buvo 
pasiryžę palikti visa, kas žemiška, ir sekti 
vien Dievu, t. y. gyveno pagal Kristaus paro- 
dytą pavyzdį. Jie ypač vengė dviejų pavojų: 
per didelio intelektualizmo ir per griežtos kūno 
askezės. Teologines tiesas jie stengėsi ne tik 
protu suvokti, bet pirmiausia jas pritaikyti 
savo gyvenimo praktikoje, t. y. ne žinoti apie 
Dievo veikimą, o jį patirti. 

** Jau minėjome, jog šiuos tris laipsnius skiria 
beveik kiekvienas mistikas, tik jiems priskiria 

ne vienodas formas ir suteikia skirtingus pa- 
vadinimus. Čia Eretas remiasi Karrer O. Die 
grosse Glut. Wūrszburg. 1928. P. 333. 

* Atsižadėjimas, kuriam labai daug dėmesio skiria 
Ekhartas ir jo mokiniai ir nuo kurio prasideda 
visas mistinis mokymas, glaudžiai susijęs su 
pažinimo problema. Pasaulio neatsižadėjęs 
žmogus vadovaujasi jusliniu pažinimu, kuris 
empirinę tikrovę ir visus joje egzistuojančius 
daiktus laiko tikrąja būtimi. Atsižadėjimas veda 
į aukščiausią pažinimo pakopą — į dievišką 
„nežinojimą“, kai, pasiekus visišką atsižadėji- 
mą, įvyksta objekto ir subjekto susitapatini- 
mas, susivienijimas su Dievu. Atsižadėjimas 
pasuka žmogaus gyvenimo kelią atgal ir užbai- 
gia pažinimo procesą: žmogus, atsižadėdamas 
sukurtojo pasaulio ir jo vaizdinių, vis labiau 
pažįsta Dievą. 

“ Eretas. Jonas Tauleris. P. 24. 

“ Eckhart J. Traktatai ir pamokslai. Vilnius: 
Pradai. 1998. P. 12. Originalo kalba: „Die 
Leute brauchen nicht soviel nachzudenken, was 
sie fun sollten; sie solten vielmehr bedenken, 
was sic wūren. <...> Wie heilig die Werke 
immer sein mėogen, so heiligen sic uns ganz 
und gar nicht, soweit sie Werke sind, sondern: 
soweit wir heilig sind und sein besitzen, soweit 
heiligen wir alle unsere Werke, es sei Essen, 
Schlafen, Wachen oder was immer es sei“ 
(Meister Eckhart. Traktate. Lateinische Werke 
II. Texte und Ūbersetzungen von N. Largier. 
Frankfurt am Mein: Deutscher Klassiker Ver- 
lag. 1993. P. 342). 

* Eretas. Jonas Tauleris. P. 24, 

* Eretas. Ten pat. P. 70-71. 

* Eretas. Ten pat. P. 122. 

*! Eretas užsimena apie panašų įvykį Taulerio 
biografijoje. Neaišku, kokia buvo ta „baisioji 
yda“, privertusi Taulerį kurį laiką sustabdyti 
savo aktyvią pastoracinę veiklą ir atsidėti savo 
dvasios tobulinimui. Tačiau „atsivertimas“ 
įvyko apie 40 jo gyvenimo metus. Šį žmogaus 

gyvenimo amžiaus tarpsnį Tauleris vadina 
„Sėkmingo veikimo sąlyga“: „Žmogus gali 
daryti ką tiktai nori, jis vis dėlto nepasieks 
tikrosios ramybės, kol nesulauks 40 metų 
amžiaus. Žmogus iš visų pusių yra suspaustas, 
prigimtis jį blaško ir ne kartą atsitinka taip, 
kad, kur jis mano esąs Dievo vedamas, yra 
tiktai prigimties valdomas ir dėl to jis negali 
pasiekti nei pilnos tobulos ramybės, nei pasida- 
ryti dangiškas, dar nesulaukęs to amžiaus“ 
(Eretas. Jonas Tauleris. P. 28). Ši tema taip 
pat aptinkama kai kuriuose Taulerio pamok- 
sluose (iš Ereto parinktų pamokslų: 7-ame, p. 
74 ir 19-ame, p. 92). 
2 Eretas. Jonas Tauleris. P. 107. 


“ Eretas. Ten pat. P. 117-118. Originalo kalba: 
„Meine Lieben! In diesem unbekannten Gott 
suche deine Ruhestūtte, und blicke nicht aus 
nach Empfindung noch Erleuchtung. <...> Fir 
jetzt halte dich demutsvol! an dein lauteres 
Nichts, das du in Wahrheit bist. Gibt es irgend 
etwas, so ist das Gottes und nicht das Deine. 
Und wende dich nicht zu allem, was in dich 
Ieuvhtet, es sei form - und gestaltlos, bildlos, 
ūber allem Sein crhaben. <...> Halte dich, von 
allem entblėBt, an deinen verborgenen und 
unbekannten Gott, und denke, du seist nicht 
der Mensch, den groBen, unbekannten, ver- 
borgenen Gott irgendwie zu erkennen; bleibe 
vielmehr in Stile und Ruhe ohne Erleuchtung 
und Empfinden“ (Johannes Tauler. Predigten. 
P. 419-420). 

* Lotyniškas žodis collatio yra kilęs iš con- 
Jero, reiškiančio sunešti, surinkti, suvienyti, 
sujungti, priartinti, pasikeisti nuomonėmis, 
aptarti, apsvarstyti, kalbėtis su kuo nors, prisi- 
jungti, prisidėti, atsidėti ir kt. 

* Be pamokslų, Eretas mini dar tris Tauleriui 
priskiriamus raštus: traktatą „Materie sunder 
tytulius und one thema“ ir du trumpus veikalus 
apie išpažintį ir apie Dicvo esmę. 

3 Johannes Tauler. Sermons. P. 14, 

Summary 


Mysticism was an important stream in the phi- 
losophy of the fourteenth century, as it became 
progressively an expression of the intensivę 
Spiritual lifc that was overstepping the limits of 
a purely intellectual dealing with religious issues. 
A growing individualism in the sphere of rela- 
tionships with God was one of its aspects being 
at thc same time a sign of certain dissatisfaction 
with commonly accepted forms of religion. It 
was namely a German mysticism that played a 
significant role in that field in the late Middle 
Ages. The most prominent representative of it 
was Meister Eckhart whose ideas about a rather 
pantheistic identity betwcen God and soul, the 
idealistic conception of the material world, 
mystical perception, and human destiny were 
handed down more by practical preachers than 
by speculative thinkers. There should be noted 
Johannes Tauler of Strasbourg (1300-1361) and 
an ascetic Heinrich Seuse of Constance (1300- 
1365) who were the closest disciples of Meister 
Eckhart. 

J. Eretas in his studies on thc mystical liter- 
aturc names Meister Eckhart a philosopher of 
mysticism because of the latter's devotion to 
mystical studies; Johannes Tauler is called a prac- 
tician of mysticism because he tricd to live out his 
ideas in daily life in a pastoral field; and Heinrich 
Scuse is given the name of a poet of mysticism 
because of his capacity to present even the most 


rationalistic mystic ideas in a poctic way and a 
specific manner to express his thoughts by imag- 
es. The merits of Elsbieta Stagel who was a spir- 
itual disciple of Seuse may be summarizėd as fol- 
lows: she wrote down Seuse's stories about his 
mystical experience, collected his letters with 
spiritual advices, and translated into German the 
verses her teacher had originally written in Latin. 

Seuse and Tauler kept faithfully in their hearts 
and put into practice the fundamental idea of 
their teacher Meister Eckhart: one who puts into 
practice the teaching of Christ is better than a 
thousand who speak about that (wžger wžre ein 
lebemeister denne tūsent Iesemeister). These 
mystics and teachers speak of the understanding 
of reality not by creating various schemes but by 
pointing out to the way one should go and expe- 
ricnce that reality. Being on ke way is not to be 
understood in terms of a certain attempt to 
found one more scientific theory; this journey is 
necessary to teach one to live a responsible and 
open life that is concentrated on one's present 
experience in which there is no place for putting 
on masks and attaching the labels to oneself or 
others. The spiritual teaching of the fourteenth 
century called by J. Eretas the treasure of spirit 
is neither subject to any concrete period of time 
nor changes its essence or looses its significance 
but always remains actual for those who strive 
for a serious spiritual life. 

